cyanic-selkie/wikianc huggingface dataset:
ഔവ്വർ ഗ്രന്ഥശാല
ചരിത്രം
ആയിരത്തി തൊള്ളായിരത്തി അറുപതുകളുടെ ആദ്യപകുതിയിലാണ് ചെട്ടികാട് ഗ്രാമം കേന്ദ്രമാക്കി വായനശാല സ്ഥാപിക്കുക എന്ന ആശയം രൂപം കൊണ്ടത്. ജനങ്ങളുടെ സഹകരണത്തോടെ ഒരു ചെറിയ വായനശാല കെട്ടിയുണ്ടാക്കി. നാട്ടുകാരുടെ സംഭാവനയായി മലയാള മനോരമ, കേരള കൌമുദി, നവയുഗം എന്നീ പത്രങ്ങൾ വായനശാലയിൽ ലഭ്യമാക്കി. നാടകങ്ങളും വിൽമേളകളും പഠിച്ച് അവതരിപ്പിക്കുന്ന കലാകാരന്മാർക്ക് ഒരു വേദി കൂടിയായി വായനശാല രൂപാന്തരപ്പെട്ടു. ഔവ്വർ റീഡിംഗ് റൂം ആന്റ് വിജയാ തീയറ്റേഴ്സ് എന്നു വായനശാലയ്ക്ക് നാമകരണം ചെയ്തു. കലാസമിതിയും വായനശാലയും ഒരു സംഘടനയായി പ്രവർത്തനങ്ങൾക്ക് തുടക്കം കുറിച്ചു.
നാട്ടുകാരിൽ പലരും വായനശാലയുടെ മുന്നോട്ടുള്ള പ്രവർത്തനങ്ങൾക്ക് പ്രചോദനമായി. 1966ൽ ഒന്നാമത് വാർഷികം ആഘോഷിച്ചു. സ്ഥലമുടയുടെ ആവശ്യപ്രകാരം മൂന്ന് വർഷത്തിനു ശേഷം വായനശാല മറ്റൊരു സ്ഥലത്തേക്ക് മാറ്റി സ്ഥാപിച്ചു. എങ്കിലും താൽക്കാലികമായി നിർമ്മിച്ച ഷെഡിൽ പ്രവർത്തനം ആരംഭിച്ച വായനശാല ഔവ്വർ ജംഗ്ഷനിലെ സ്റ്റേഷനറി കടയുടെ ഒരു ഭാഗത്തേക്ക് മാറി.
സ്വന്തമായ കെട്ടിടത്തിൽ പ്രവർത്തിക്കാനായി ധനസമാഹകരണത്തിനായി വിവിധ പരിപാടികൾ ആവിഷ്കരിച്ചു. വിഷുക്കണി, ക്രിസ്മസ് കരോൾ, നാടകം തുടങ്ങിയ വിവിധ പരിപാടികൾ ഇതിനായി നടപ്പാക്കി. സർക്കാർ നടത്തി വന്ന ലേബർ ക്ലാസ്സിൽ നിന്നും ധനസഹായം ലഭിച്ചു. ഔവ്വർ ജംഗ്ഷന് സമീപം തന്നെ സ്ഥലം വാങ്ങുകയും കെട്ടിടത്തിന്റെ നിർമ്മാണ പ്രവർത്തനങ്ങൾ ആരംഭിക്കുകയും ചെയ്തു.
1982 ആഗസ്ത് 15ന് സ്വന്തമായി വാങ്ങിയ സ്ഥലത്ത് നിർമ്മിച്ച കെട്ടിടത്തിന്റെ ഉദ്ഘാടനം നടന്നു. 1985ൽ ചാരിറ്റബിൾ സൊസൈറ്റീസ് ആക്റ്റ് പ്രകാരം സംഘടനയ്ക്ക് രജിസ്ട്രേഷൻ ലഭിച്ചു. 1987 മുതൽ വാർഷിക ആഘോഷങ്ങൾ തിരുവോണത്തോടനുബന്ധിച്ച് പത്ത് ദിവസങ്ങളിലായി മാറി. 1988ൽ കേരള സ്റ്റേറ്റ് ലൈബ്രറി കൌൺസിലിന്റെ അഫിലിയേഷനോടു കൂടി സ്ഥാപനം ഔവ്വർ ലൈബ്രറി എന്ന പേരിൽ പ്രവർത്തനം തുടർന്നു.
രജതജൂബിലി ആഘോഷങ്ങളുടെ ഭാഗമായി 1994ൽ വായനശാലയോട് ചേർന്ന് ഒരു സ്മാരകഹാൾ ഉദ്ഘാടനം ചെയ്യപ്പെട്ടു. 2000 ൽ രാജ്യസഭാംഗമായ എസ്. രാമചന്ദ്രൻ പിള്ളയുടെ പ്രാദേശിക വികസന ഫണ്ട് ഉപയോഗിച്ച് കൊണ്ടുള്ള പുതിയ ഇരുനില മന്ദിരത്തിന്റെ ശിലാസ്ഥാപനം ശ്രീ. വി.എസ്.അച്യുതാനന്ദൻ നിർവഹിക്കുകയും 2003ൽ വായനശാലയുടെ പുതിയ മന്ദിരം ശ്രീ. എസ്. രാമചന്ദ്രൻപിള്ള ഉദ്ഘാടനം ചെയ്യുകയും ചെയ്തു.
ഔവ്വർ ഡിബേറ്റിംഗ് ഫോറം, ഔവ്വർ ആർട്സ് അക്കാദമി, ഔവ്വർ വിമെൻസ് സൊസൈറ്റി, ഔവ്വർ വിജയാ തീയറ്റേഴ്സ്, ഔവ്വർ റിക്രിയേഷൻ, ഔവ്വർ ചിൽഡ്രൻസ് ക്ലബ്ബ്, ഔവ്വർ സാന്ത്വനം തുടങ്ങിയ അനുബന്ധ സ്ഥാപനങ്ങളും ബ്ലോക്ക് പഞ്ചായത്തിലെ വികസന വിദ്യാകേന്ദ്രവും വായനശാലയുടെ കീഴിൽ പ്രവർത്തിച്ചു വരുന്നു. 12 ദിനപത്രങ്ങളും 40ൽപ്പരം ആനുകാലിക പ്രസിദ്ധീകരണങ്ങളും ഇവിടെ ഒരുക്കിയിരിക്കുന്നു.
അവലംബം
വർഗ്ഗം:കേരളത്തിലെ ഗ്രന്ഥാലയങ്ങൾ
ഫാലി സാം നരിമാൻ
ഭാരതീയനായ ഒരു പ്രശസ്ത അഭിഭാഷകനും നിയമ വിദഗ്ദ്ധനുമാണ് ഫാലി സാം നരിമാൻ.(Fali Sam Nariman - ജനനം 10 January 1929).ഇന്ത്യൻ ഭരണഘടനയിൽ അഗാധ പാണ്ഡിത്യമുള്ള അദ്ദേഹം 1971 മുതൽ സുപ്രീം കോടതിയിൽ മുതിർന്ന അഭിഭാഷകനാണ്.1991 മുതൽ ബാർ അസോസിയേഷൻ ഓഫ് ഇന്ത്യയുടെ പ്രസിഡണ്ടാണ്.അന്താരാഷ്ട്ര ഒത്തുതീർപ്പ് (international arbitration) വിദഗ്ദ്ധനാണ് നരിമാൻ. പ്രശസ്തമായ പല കേസുകളും വാദിച്ചിട്ടുണ്ട്.1972-1975 കാലത്ത് ഇന്ത്യയുടെ അഡീഷനൽ സോളിസിറ്റർ ജനറലായിരുന്നു. 1991 ൽ പദ്മ ഭൂഷണും 2007 ൽ പദ്മ വിഭൂഷണും 2002 ൽ ഗ്രൂബർ പ്രൈസും ലഭിച്ചു.1999-2005 കാലത്ത് [[രാജ്യസഭ|രാജ്യ സഭാ അംഗമായിരുന്നു]
ആദ്യകാലം
റംഗൂണിൽ ഇന്ത്യയിൽ നിന്നുള്ള പാഴ്സി ദമ്പതികളുടെ പുത്രനായി ജനിച്ച ഫാലിയുടെ മാതാപിതാക്കൾ സാം ബരിയാഞ്ജി നരിമാനും ബാനുവും ആയിരുന്നു.ഒരു ഇൻഷുറൻസ് കമ്പനിയിൽ ഉദ്യോഗസ്ഥനായിരുന്നു പിതാവ്. സിംലയിലെ ബിഷപ് കോട്ടൺ സ്കൂളിലായിരുന്നു പ്രാഥമിക വിദ്യാഭ്യാസം. തുടർന്ന് മുംബൈയിലെ സെന്റ് സേവ്യേഴ്സ് കോളേജിൽ നിന്നും ധനതത്വശാസ്ത്രവും ചരിത്രവുമുൾപ്പെട്ട വിഷയത്തിൽ ബിരുദം നേടി.തുടർന്ന് ഗവണ്മെന്റ് ലോ കോളേജിൽ നിന്നായിരുന്നു നിയമ ബിരുദം. അദ്ദേഹത്തിന്റെ ആത്മകഥയാണ് ''ബിഫോർ മെമ്മറി ഫേഡ്സ്. '' വർഗ്ഗം:ഇന്ത്യൻ അഭിഭാഷകർ വർഗ്ഗം:1929-ൽ ജനിച്ചവർ
ലാക്രിമൽ ഗ്രന്ഥി
മിക്ക ഭൗമ കശേരുക്കളിലും ചില സമുദ്ര സസ്തനികളിലും കാണപ്പെടുന്ന ഒരു ജോടി (ഓരോ കണ്ണിലും ഒന്ന്) എക്സോക്രൈൻ ഗ്രന്ഥികളാണ് ലാക്രിമൽ ഗ്രന്ഥികൾ. കണ്ണുനീരിലെ ജലീയ ഭാഗം സ്രവിക്കുന്നത് ലാക്രിമൽ ഗ്രന്ഥിയിൽ നിന്നാണ്. മനുഷ്യരിൽ, അവ തലയോട്ടിയിലെ ഓർബിറ്റിന്റെ മുകളിലെ ലാറ്ററൽ മേഖലയിൽ, ഫ്രോണ്ടൽ അസ്ഥിയാൽ രൂപംകൊണ്ട ഓർബിറ്റിന്റെ ലാക്രിമൽ ഫോസയിൽ സ്ഥിതിചെയ്യുന്നു. ലാക്രിമൽ ഗ്രന്ഥികളുടെ വീക്കം ഡാക്രിയോഅഡെനൈറ്റിസ് എന്ന് വിളിക്കുന്നു. ലാക്രിമൽ ഗ്രന്ഥി ലാക്രിമൽ നാളങ്ങളാൽ സ്രവിക്കുന്ന കണ്ണുനീരിനെ ഉത്പാദിപ്പിക്കുകയും, ആ കണ്ണുനീർ കണ്ണിന്റെ ഉപരിതലത്തിലൂടെ ഒഴുകി തുടർന്ന് ലാക്രിമൽ സാക്കുമായി ബന്ധിപ്പിക്കുന്ന കനാലുകളിലേക്ക് ഒഴുകുകയും ചെയ്യുന്നു. സാക്കിൽ നിന്ന് കണ്ണുനീർ ലാക്രിമൽ നാളത്തിലൂടെ മൂക്കിലേക്ക് ഒഴുകുന്നു.
ശരീരശാസ്ത്രജ്ഞർ ഗ്രന്ഥിയെ, പാൽപെബ്രൽ ലോബ്, ഓർബിറ്റൽ ലോബ് എന്നിങ്ങനെ രണ്ട് ഭാഗങ്ങളായി വിഭജിക്കുന്നു. ചെറിയ പാൽപെബ്രൽ ലോബ് കണ്ണിനോട് ചേർന്ന്, കണ്പോളയുടെ ആന്തരിക ഉപരിതലത്തിൽ സ്ഥിതിചെയ്യുന്നു; മുകളിലെ കൺപോളയുടെ ഉൾവശത്ത് പാൽപെബ്രൽ ഭാഗം കാണാൻ കഴിയും.
ഗ്രന്ഥിയുടെ ഓർബിറ്റൽ ലോബിൽ, ഓർബിറ്റൽ ലോബിനെയും പാൽപെബ്രൽ ലോബിനെയും ബന്ധിപ്പിക്കുന്ന ഇന്റർലോബുലാർ ഡക്റ്റുകൾ അടങ്ങിയിരിക്കുന്നു. അഞ്ചിനും ഏഴിനും ഇടയ്ക്ക് ഡക്റ്റുകൾ ഒരുമിച്ച് ചേർന്ന് മൂന്നു മുതൽ അഞ്ച് വരെ പ്രധാന ഡക്റ്റുകളായി മാറുന്ന ഇവ, കണ്ണിന്റെ ഉപരിതലത്തിലേക്ക് കണ്ണുനീർ സ്രവിക്കുന്നു. സ്രവിക്കുന്ന കണ്ണുനീർ മുകളിലെ കൺപോളയിലെ ഫോർ‌നിക്സ് കൺ‌ജങ്റ്റൈവയിൽ ശേഖരിക്കുകയും കണ്ണിന്റെ ഉപരിതലത്തിലൂടെ കൺപോളകളുടെ ആന്തരിക മൂലയിൽ‌ കാണപ്പെടുന്ന ചെറിയ ദ്വാരങ്ങൾളായ ലാക്രിമൽ‌ പൻ‌ക്റ്റയിലേക്ക്‌ ഒഴുകുകയും ചെയ്യുന്നു. പങ്റ്റത്തിനുള്ളിലൂടെ കടക്കുന്ന കണ്ണുനീർ ലാക്രിമൽ കനാലിക്കുലൈയിലൂടെ ലാക്രിമൽ സഞ്ചിയിലേക്കും അവിടുന്ന് നാസോലാക്രിമൽ ഡക്റ്റ് വഴി മൂക്കിലേക്കും എത്തുന്നു.
കുതിരകൾ പോലുള്ള മറ്റ് സസ്തനികളിലും ലാക്രിമൽ ഗ്രന്ഥികൾ കാണപ്പെടുന്നു.
ഹിസ്റ്റോളജി
ബന്ധിത ടിഷ്യു ഉപയോഗിച്ച് വേർതിരിച്ച നിരവധി ലോബ്യൂളുകൾ ചേർന്ന ഒരു സംയുക്ത ട്യൂബുലോഅസിനാർ ഗ്രന്ഥിയാണ് ലാക്രിമൽ ഗ്രന്ഥി. ഇതിലെ ഓരോ ലോബ്യൂളിലും ധാരാളം അസിനികൾ അടങ്ങിയിരിക്കുന്നു. ലാർജ് സീറസ് സെല്ലുകൾ അടങ്ങിയ അസിനി, ജലമയമായ സീറസ് സ്രവമുണ്ടാക്കുന്നു. സീറസ് സെല്ലുകളിൽ നേരിയ കറകളുള്ള സ്രവക തരികൾ നിറഞ്ഞിരിക്കുന്നു, അവയ്ക്ക് ചുറ്റും നന്നായി വികസിച്ച മയോഎപിത്തീലിയൽ സെല്ലുകളും വിരളമായ വാസ്കുലർ സ്ട്രോമയും ഉണ്ട്. ഓരോ അസിനസിലും മുന്തിരിപ്പഴം പോലെയുള്ള ലാക്രിമൽ ഗ്രന്ഥി കോശങ്ങൾ ഉൾക്കൊള്ളുന്നു, അവയുടെ കേന്ദ്രങ്ങൾ ഒരു ല്യൂമണിലേക്ക് നീളുന്നു.
പല യൂണിറ്റുകളുടെയും കേന്ദ്ര ല്യൂമൻ കൂടിച്ചേർന്ന് ഇൻട്രാലോബുലാർ ഡക്ടുകളായി മാറുന്നു, തുടർന്ന് അവ ഒന്നിച്ച് ഇന്റർലോബുലാർ ഡക്ടുകളായി മാറുന്നു. ഗ്രന്ഥിക്ക് സ്ട്രയേറ്റഡ് ഡക്റ്റുകൾ ഇല്ല.
രക്ത വിതരണം
ലാക്രിമൽ ഗ്രന്ഥിക്ക് ഒഫ്താൽമിക് ആർട്ടറിയുടെ ശാഖയായ ലാക്രിമൽ ആർട്ടറിയിൽ നിന്ന് രക്തം ലഭിക്കുന്നു. ഗ്രന്ഥിയിൽ നിന്നുള്ള രക്തം സുപ്പീരിയർ ഒഫ്താൽമിക് വെയിനിലേക്ക് ഒഴുകുന്നു.
ലിംഫറ്റിക് ഡ്രെയിനേജ്
ലാക്രിമൽ ഗ്രന്ഥിയിൽ ലിംഫറ്റിക് വെസ്സലുകളൊന്നും കണ്ടെത്തിയിട്ടില്ല.
നാഡി വിതരണം
ലാക്രിമൽ ഗ്രന്ഥിയുടെ നാഡി വിതരണം, ട്രൈജമിനൽ നാഡിയുടെ ശാഖയായ ഒഫ്താൽമിക് നെർവിന്റെ ശാഖയായ ലാക്രിമൽ നെർവ് വഴിയാണ്. ഒഫ്താൽമിക് നാഡിയിൽ നിന്നുള്ള ലാക്രിമൽ നാഡി ശാഖകൾക്ക് ശേഷം അവയ്ക്ക് സൈഗോമാറ്റിക് നാഡിയിൽ നിന്ന് ഒരു കമ്മ്യൂണിക്കേറ്റിങ് ശാഖ ലഭിക്കുന്നു. ഈ ആശയവിനിമയ ശാഖ, പെറ്ററിഗോപലറ്റൈൻ ഗാംഗ്ലിയനിൽ നിന്ന് പോസ്റ്റ്ഗാംഗ്ലിയോണിക് പാരസിംപതിക് ആക്സോണുകൾ വഹിക്കുന്നു.
പാരസിംപതിക് ഇന്നെർവേഷൻ
ലാക്രിമൽ ഗ്രന്ഥിയിലേക്കുള്ള പാരസിംപതിറ്റിക് ഇന്നർവേഷൻ, തലയിലെ നിരവധി ഘടനകളിലൂടെ സഞ്ചരിക്കുന്ന സങ്കീർണ്ണമായ ഒരു പാതയാണ്. ആത്യന്തികമായി ഒരു പ്രീഗാംഗ്ലിയോണിക്, പോസ്റ്റ്ഗാംഗ്ലിയോണിക് പാരസിംപതിറ്റിക് ന്യൂറോൺ എന്നിവ ഉൾപ്പെടുന്ന ഈ രണ്ട് ന്യൂറോൺ പാത, ലാക്രിമൽ ഗ്രന്ഥിയിൽ നിന്ന് ലാക്രിമൽ ദ്രാവകത്തിന്റെ സ്രവണം വർദ്ധിപ്പിക്കുന്നു. പ്രീഗാംഗ്ലിയോണിക് പാരസിംപതിറ്റിക് ന്യൂറോണുകൾ സുപ്പീരിയർ സലൈവറി ന്യൂക്ലിയസിലാണ് സ്ഥിതി ചെയ്യുന്നത്. ഫേഷ്യൽ നാഡിയുടെ (സിഎൻ VII) ഭാഗമായി തലച്ചോറിൽ നിന്ന് പുറത്തുകടക്കുന്ന ആക്സോണുകൾ അവ പ്രോജക്ട് ചെയ്യുന്നു. ജെനിക്കുലേറ്റ് ഗാംഗ്ലിയനിലെ ഫേഷ്യൽ കനാലിനുള്ളിൽ ഫേഷ്യൽ നാഡിയിൽ നിന്നുള്ള ആക്സൺസ് ബ്രാഞ്ച് ഗ്രേറ്റർ പെട്രോസൽ നാഡി രൂപപ്പെടുത്തുന്നു. ഈ നാഡി ടെമ്പറൽ അസ്ഥിയുടെ പെട്രസ് ഭാഗത്തെ ഗ്രേറ്റർ പെട്രോസൽ നാഡി ഹിയാറ്റസിലൂടെ ഫേഷ്യൽ കനാലിൽ നിന്ന് പുറത്തുകടക്കുന്നു. ഇത് മിഡിൽ ക്രെനിയൽ ഫോസയിലേക്ക് വന്ന്, ഫോറമെൻ ലാസെറത്തിലേക്ക് പ്രവേശിക്കാൻ ആന്റീരിയോമീഡിയലായി സഞ്ചരിക്കുന്നു. ഫോറമെൻ ലാസറത്തിനകത്ത് അത് ഡീപ് പെട്രോസൽ നാഡിയിൽ ചേരുകയും ടെറിഗോയിഡ് കനാലിന്റെ നാഡി രൂപപ്പെടുകയും തുടർന്ന് ഈ കനാലിലൂടെ കടന്നുപോകുകയും ചെയ്യുന്നു. ടെറിഗോപാലറ്റൈൻ ഫോസയിൽ നിന്ന് പുറത്തുവന്ന് ടെറിഗോപാലറ്റൈൻ ഗാംഗ്ലിയനിൽ പ്രവേശിക്കുന്നു, അവിടെ പ്രീഗാംഗ്ലിയോണിക് പാരസിംപതിറ്റിക് ആക്സോണുകൾ പോസ്റ്റ്ഗാംഗ്ലിയോണിക് പാരസിംപതിറ്റിക് ന്യൂറോണുകളുമായി സിനാപ്സ് ചെയ്യുന്നു. പോസ്റ്റ്ഗാംഗ്ലിയോണിക് ന്യൂറോണുകൾ അക്സോണുകളെ ഇൻഫീരിയർ ഓർബിറ്റൽ ഫിഷറിലേക്ക് അയക്കുന്നു. സൈഗോമാറ്റിക് നാഡി ഓർബിറ്റിൽ സഞ്ചരിക്കുമ്പോൾ അത് ഒരു കമ്മ്യൂണിക്കേറ്റിങ് ശാഖയെ ലാക്രിമൽ നാഡിയിലേക്ക് അയയ്ക്കുന്നു, ഇത് പോസ്റ്റ്ഗാംഗ്ലിയോണിക് പാരസിംപതിക് ആക്സോണുകൾ വഹിക്കുന്നു. ലാക്രിമൽ ഗ്രന്ഥിയിലൂടെ സഞ്ചരിച്ച് അതിലേക്ക് ശാഖകൾ അയച്ചുകൊണ്ട് ലാക്രിമൽ നാഡി ഈ നീണ്ട പാത പൂർത്തിയാക്കുന്നു, ഇത് ലാക്രിമൽ ദ്രാവകത്തിന്റെ സ്രവണം വർദ്ധിപ്പിക്കുന്നതിന് പാരസിംപതിറ്റിക് ഇന്നർവേഷൻ നൽകുന്നു.
സിമ്പതറ്റിക് ഇന്നർവേഷൻ
ലാക്രിമൽ ഗ്രന്ഥിയുടെ സിമ്പതറ്റിക് ഇന്നർവേഷന് പാരസിംപതിറ്റിക് ഇന്നർവേഷനേക്കാൾ ഫിസിയോളജിക്കൽ പ്രാധാന്യം കുറവാണ്. എന്നിരുന്നാലും ലാക്രിമൽ ഗ്രന്ഥിയിൽ നോറാഡ്രെനെർജിക് ആക്സോണുകൾ കാണപ്പെടുന്നു. ഇവയുടെ സെൽ ബോഡികൾ സുപ്പീരിയർ സെർവിക്കൽ ഗാംഗ്ലിയനിലാണ് സ്ഥിതി ചെയ്യുന്നത്.
ക്ലിനിക്കൽ പ്രാധാന്യം
ലാക്രിമൽ ഗ്രന്ഥികൾ ലാക്രിമൽ ദ്രാവകം ഉൽ‌പാദിപ്പിക്കുന്നത് കുറഞ്ഞാൽ കണ്ണുകളുടെ സാധാരണ ഈർപ്പം കുറഞ്ഞ് ഡ്രൈ ഐ സിൻഡ്രോം (ഡിഇഎസ്) അല്ലെങ്കിൽ കെരാട്ടോകോൺജങ്ക്റ്റിവിറ്റിസ് സിക്ക (കെസിഎസ്) എന്നിവയുടെ ലക്ഷണങ്ങളായ കണ്ണ് വരൾച്ച, ചൊറിച്ചിൽ, എന്നിവ ഉണ്ടാകാം. കണ്ണിന്റെ വരൾച്ചയുടെ അളവ് നിർണ്ണയിക്കാൻ ഫിൽട്ടർ പേപ്പറിന്റെ നേർത്ത സ്ട്രിപ്പ് (കണ്ണിന്റെ അറ്റത്ത് സ്ഥാപിക്കുന്നു) ഉപയോഗിക്കുന്ന ഷിർമർ ടെസ്റ്റ് ഉപയോഗിക്കാം. ഡ്രൈ ഐ സിൻഡ്രോമിന് കാരണമാകുന്ന പല മരുന്നുകളും രോഗങ്ങളും സീറോസ്റ്റോമിയയ്‌ക്കും ഹൈപ്പോസലൈവേഷനും കാരണമാകും. എറ്റിയോളജി അനുസരിച്ച് ചികിത്സ വ്യത്യാസപ്പെടുന്നു. ചികിത്സയിൽ രോഗാവസ്ഥ വർദ്ധിപ്പിക്കുന്ന ഘടകങ്ങൾ ഒഴിവാക്കുക, കണ്ണുനീരിന്റെ ഉത്തേജനം, കൃത്രിമ കണ്ണുനീർ, കണ്ണുനീർ നിലനിർത്തൽ വർദ്ധിപ്പിക്കൽ, കൺപോളകളുടെ ശുദ്ധീകരണം, കണ്ണിന്റെ വീക്കത്തിനുള്ള ചികിത്സ എന്നിവ ഉൾപ്പെടുന്നു. ഇത് ഓരോ കണ്ണിലും സ്ഥിതിചെയ്യുന്നു.
ഇവ കൂടാതെ, ഇനിപ്പറയുന്നവയും ലാക്രിമൽ ഗ്രന്ഥി പാത്തോളജിയുമായി ബന്ധപ്പെടുത്താം:
പുറം കണ്ണികൾ
വർഗ്ഗം:നേത്ര ഘടന
പഴശ്ശിരാജാവും ഈസ്റ്റ് ഇന്ത്യ കമ്പനിയും തമ്മിലുള്ള യുദ്ധങ്ങൾ
1793 മുതൽ 1806 വരെ കേരള വർമ്മ പഴശ്ശിരാജാവും ഈസ്റ്റ് ഇന്ത്യ കമ്പനിയും തമ്മിൽ ധാരാളം യുദ്ധങ്ങൾ നടന്നു. ഇവ Cotiote War എന്ന് അറിയപ്പെടുന്നു. തന്റെ രാജ്യത്തിന്റെ സ്വാതന്ത്ര്യം നിലനിർത്തുക എന്ന ഉദ്ദ്യേശം പഴശ്ശിരാജാവിനുള്ളപ്പോൾ എങ്ങനെയും അതിനെ തകർത്ത് കൈവശപ്പെടുത്തൽ ആയിരുന്നു കമ്പനിയുടെ ലക്ഷ്യം. സ്വാതന്ത്ര്യത്തിനുള്ള ദാഹവും സ്വാതന്ത്ര്യത്തെപ്പറ്റി നേരത്തെയുള്ള വാഗ്ദാനങ്ങളിൽ നിന്നും ബ്രിട്ടീഷുകാർ പിന്നോക്കം പോയതും തന്റെ അനുചരന്മാരായ കൈതേരി അമ്പുവിനും കണ്ണവത്ത് ശങ്കരൻ നമ്പ്യാർക്കും ബ്രിട്ടീഷുകാരിൽ നിന്നും നിരന്തരം നേരിടേണ്ടിവന്ന അനുശാസനങ്ങളും ഈ യുദ്ധങ്ങൾ ഉണ്ടാവാനുള്ള കാരണങ്ങളാണ്. ഇന്ത്യ പിടിച്ചെടുക്കാനുള്ള യുദ്ധങ്ങളിൽ ബ്രിട്ടീഷുകാർക്ക് ചെയ്യേണ്ടിവന്ന ഏറ്റവും ദൈർഘ്യമേറിയ യുദ്ധങ്ങളാണ് ഇവ. ആംഗ്ലോ-മൈസൂർ യുദ്ധങ്ങളേക്കാളും ആംഗ്ലോ-മറാത്ത യുദ്ധങ്ങളേക്കാളും സിക്കു യുദ്ധങ്ങളേക്കാളും പോളിഗാർ യുദ്ധങ്ങളേക്കാളും ദീർഘമായിരുന്നു പഴശ്ശി യുദ്ധങ്ങൾ. ബ്രിട്ടീഷുകാരുടെ ഇന്ത്യായുദ്ധങ്ങളിൽ ഏറ്റവും രക്തരൂഷിതമായവയും പഴശ്ശിയുദ്ധങ്ങളായിരുന്നു. 10 വർഷത്തെ യുദ്ധത്തിൽ എതിരിട്ട ബ്രിട്ടീഷ് സേനകളുടെ 80 ശതമാനവും നഷ്ടമായി. ആറളത്തെയും വയനാട്ടിലെയും മലകളിലെ കാടുകളെ ചുറ്റിപ്പറ്റി ഗറില്ലായുദ്ധമുറകളായിരുന്നു പഴശ്ശിയുടെ സേനകൾ ഉപയോഗിച്ചിരുന്നത്. യഥാർത്ഥയുദ്ധം നടക്കുന്ന മേഖലകൾ മൈസൂർ മുതൽ അറബിക്കടൽ വരെയും കുടക് മുതൽ കോയമ്പത്തൂർ വരെയും വ്യാപിച്ചിരുന്നു. ഏറ്റവും രൂഷമായ യുദ്ധം നടന്നത് 1797, 1800 മുതൽ 1801 വരെ, 1803 മുതൽ 1804 എന്നീ വർഷങ്ങളിലായിരുന്നു നിരന്തരമായ തിരിച്ചടികൾ നേരിടേണ്ടി വന്ന ബ്രിട്ടീഷ് സൈന്യത്തിന് ബോംബെ റജിമെന്റിനെ തിരിച്ചുവിളിച്ച് പകരം മദിരാശി റജിമെന്റിനെ വിന്യസിക്കേണ്ടിയും വന്നിട്ടുണ്ട്. 1803 -ൽ 8000 ഉണ്ടായിരുന്ന സേനാബലം 1804 -ന്റെ തുടക്കത്തിൽ 14000 ആക്കി ഉയർത്തിയിരുന്നു. ആർതർ വെല്ലസ്ലി തോറ്റ എക യുദ്ധമാണ് പഴശ്ശിയുദ്ധം. പഴശ്ശിരാജാവ് ജീവിച്ചിരിക്കുമ്പോൾ യുദ്ധം ജയിക്കാൻ സാധ്യമല്ലെന്ന് അദ്ദേഹം പറഞ്ഞിട്ടുണ്ട്. അതു ശരിയായിത്തീരുകയും ചെയ്തു. 1805 നവമ്പർ 30 -ന് പഴശ്ശിരാജാവ് മരിച്ച് ഏതാനും മാസങ്ങൾക്കുള്ളിൽത്തന്നെ പഴശ്ശിയുദ്ധം തീരുകയും ചെയ്തു. യുദ്ധാനന്തരം പഴശ്ശിയുടെ രാജ്യം മലബാർ ജില്ലയുടെ ഭാഗമാവുകയും ചെയ്തു. തുടക്കത്തിൽ 6000 പടയാളികൾ ഉണ്ടാായിരുന്ന ഇംഗ്ലീഷുകാർ പിന്നീട് 1800 -ൽ 8000 ആയും 1804 -ൽ 14000 ആയും ഉയർത്തിയിരുന്നു. 1800 മുതൽ 1804 വരെ ആർതർ വെല്ലസ്ലിക്കായിരുന്നു യുദ്ധത്തിന്റെ ചുമതല. കൃത്യമായി എത്ര സൈന്യം പഴശ്ശിക്ക് ഉണ്ടായിരുന്നുവെന്ന് അറിയില്ല. ഏതാണ്ട് 2000 -നും 6000 -നും ഇടയ്ക്ക് ആയേക്കാമെന്ന് കരുതുന്നു. തോക്കുകൾ ധാരാളമായി ഉണ്ടായിരുന്നെങ്കിലും വെടിമരുന്ന് ക്ഷാമം പഴസ്സിസൈന്യത്തിന് ഉണ്ടായിരുന്നു അതിനാൽ 1799 -നു ശേഷം അമ്പും വില്ലും വാളുമായിരുന്നു പ്രധാന ആയുധങ്ങൾ. 10 വർഷത്തെ യുദ്ധത്തിൽ ബ്രിട്ടീഷുകാർക്ക് അവരുടെ 80 ശതമാനം യൂറോപ്പുകാരായ സൈനികരെയും സിപ്പായികളെയും നഷ്ടമായി. പഴശ്ശി സൈന്യത്തിലെ ആൾനാശത്തെപ്പറ്റി കൃത്യമായ കണക്കുകൾ ലഭ്യമല്ല.
References
വർഗ്ഗം:കേരളത്തിൽ നടന്ന യുദ്ധങ്ങൾ വർഗ്ഗം:കേരളചരിത്രം വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി ഉൾപ്പെട്ട യുദ്ധങ്ങൾ വർഗ്ഗം:ഇന്ത്യയിലെ ബ്രിട്ടീഷ് ഭരണം
ഡോ. ഇബ്‍നു ഇബ്രാഹിം സൗദ്
കേരളീയനായ രസതന്ത്രജ്ഞനും ഗവേഷകനും അധ്യാപകനുമായിരുന്നു '''ഡോ. ഇബ്‍നു ഇബ്രാഹിം സൗദ്''' (മരണം :3 ആഗസ്റ്റ് 2023). മഹാത്മാഗാന്ധി സർവകലാശാലയിൽ അധ്യാപകനായിരുന്നു. ഇബ്‌നുവിന്റെ നേതൃത്വത്തിലാണ് 2009ൽ എംജി സർവകലാശാലയിൽ  ഇൻസ്റ്റിറ്റ്യൂട്ട്‌ ഓഫ്‌ ഇന്റഗ്രേഡ്‌ പ്രോഗ്രാംസ്‌ ആൻഡ്‌ റിസർച്ച്‌ ഇൻ ബേസിക്‌ സയൻസ്‌ (ഐഐആർബിഎസ്‌) ആരംഭിച്ചത്.
പേറ്റന്റുകൾ
കേരളത്തിലെ ഗവേഷണ ലാബിൽ നടത്തിയ പ്രവർത്തനങ്ങൾക്ക് ഏഴ്‌ യുഎസ് പേറ്റന്റും എട്ട്‌ ഇന്ത്യൻ പേറ്റന്റും ഇബ്‌നു സൗദിന്റെ പേരിലുണ്ട്‌. ന്യൂയോർക്ക് യൂണിവേഴ്‌സിറ്റിയിൽ നടന്ന ഇന്റർനാഷണൽ കെമിസ്ട്രി കോൺഗ്രസിൽ ഇബ്‌നുവും അഞ്ച്‌ ഗവേഷകരും ചേർന്ന് രചിച്ച പ്രബന്ധം 276 എൻട്രികളിൽ ഏറ്റവും മികച്ചതായി തെരഞ്ഞെടുക്കപ്പെട്ടു.
നാട്ടുമണമുള്ള ഗവേഷണം
കുടംപുളിയിൽ (ഗാർസീനിയ കംബോജിയ) കണ്ടെത്തിയ ഹൈഡ്രോക്സി സിട്രിക് ആസിഡ് വേർതിരിച്ച് അതിൽനിന്ന് മറ്റു രാസവസ്തുക്കൾ നിർമിക്കാനുള്ള സാധ്യത അന്വേഷിച്ചാണ് ഇബ്‌നു ഗവേഷണം ആരംഭിച്ചത്. ഇബ്‌നുവും വിദ്യാർഥികളും ആസിഡുകൾ വേർതിരിച്ച് രാസവസ്തുക്കൾ ഉണ്ടാക്കി ‘മത്തിപ്പുളി', ‘കുടംപുളി', ‘പണച്ചം' തുടങ്ങിയ വ്യത്യസ്ത പുളിച്ച പഴങ്ങളിലേക്കുള്ള ഗവേഷണം വിപുലീകരിച്ചു. യുഎസ് പേറ്റന്റും ഇന്ത്യൻ പേറ്റന്റും ഇബ്‌നുവിനും സംഘത്തിനും ലഭിച്ചത് ഇതിനായിരുന്നു.
അവലംബം
വർഗ്ഗം:രസതന്ത്രജ്ഞർ വർഗ്ഗം:കൊല്ലം ജില്ലയിൽ ജനിച്ചവർ വർഗ്ഗം:2023-ൽ മരിച്ചവർ വർഗ്ഗം:ഓഗസ്റ്റ് 3-ന് മരിച്ചവർ
ചാല തടാകം
ചാല തടാകം ചല്ല തടാകം എന്നും അറിയപ്പെടുന്ന, കെനിയയുടെയും ടാൻസാനിയയുടെയും അതിർത്തിയിൽ വ്യാപിച്ചുകിടക്കുന്ന ഒരു ക്രേറ്റർ തടാകമാണ്. ഏകദേശം 250,000 വർഷങ്ങൾക്ക് മുമ്പാണ് തടാകം രൂപപ്പെട്ടത്. കിളിമഞ്ചാരോ പർവതത്തിന് കിഴക്കായി, കെനിയയിലെ ടവേറ്റയ്ക്ക് 8 കിലോമീറ്റർ (5.0 മൈൽ) വടക്കുഭാഗത്തായും റോംബോ ജില്ലയിൽ നിന്ന് 55 കിലോമീറ്റർ (34 മൈൽ) കിഴക്കു ഭാഗത്തായുമാണ് തടാകം സ്ഥിതിചെയ്യുന്നത്. പരമാവധി 170 മീറ്റർ (560 അടി) ഉയരമുള്ള കുത്തനെയുള്ള ഒരു ക്രേറ്റർ വരമ്പിനാൽ ചുറ്റപ്പെട്ടതാണ് തടാകം.
അവലംബം
വർഗ്ഗം:കെനിയയിലെ തടാകങ്ങൾ
രണ്ടാം ചീന-ജപ്പാൻ യുദ്ധം
|combatants_header=പോരാളികൾ|combatant2= Empire of Japan
സഹകാരികളുടെ പിന്തുണ:
(1937–40)
(1935–38)
ഹെ യിങ്ചിൻ
ചെൻ ചെങ്
ചെങ് ചിയൻ
ബൈ ചോൻഷി
വെയ് ലിഹ്വങ്
യൻ സിഷാൻ
സുവെ യുവെ
ഗു ഷുതോങ്
ഫു സൂയി
ഷങ് ഫകുയി
Sun Lianzhong
Mao Zedong
Zhu De
Peng Dehuai
🇺🇸 Joseph Stilwell
🇺🇸 Claire Chennault
Vasily Chuikov}}ചൈനയും ജപ്പാൻ സാമ്രാജ്യവും തമ്മിലുള്ള ഈ സമ്പൂർണ്ണ യുദ്ധം ഏഷ്യയിലെ രണ്ടാം ലോക മഹായുദ്ധത്തിന്റെ തുടക്കമായി കണക്കാക്കപ്പെടുന്നു.
2017 ൽ പീപ്പിൾസ് റിപ്പബ്ലിക്ക് ഓഫ് ചൈനയിലെ വിദ്യാഭ്യാസ മന്ത്രാലയം എല്ലാ പാഠപുസ്തകങ്ങളിലും "എട്ട് വർഷത്തെ യുദ്ധം" എന്ന പദം "പതിനാലു വർഷത്തെ യുദ്ധം" എന്ന് മാറ്റിസ്ഥാപിക്കണമെന്ന് ഉത്തരവിട്ടു. 1931 സെപ്റ്റംബർ 18 ന് നടന്ന മഞ്ചൂറിയയുടെ ജാപ്പനീസ് അധിനിവേശം, പുതുക്കിയ ആരംഭ തീയതിയാക്കി. ചരിത്രകാരനായ റാണ മിറ്ററുടെ അഭിപ്രായത്തിൽ, ചൈനയിലെ ചരിത്രകാരന്മാർ ഈ പരിഷ്കരണത്തിൽ അതൃപ്തരാണ്, (നിരന്തരമായ പിരിമുറുക്കങ്ങൾക്കിടയിലും) റിപ്പബ്ലിക്ക് ഓഫ് ചൈന, ആറ് വർഷം ജപ്പാനുമായി തുടർച്ചയായി യുദ്ധം ചെയ്യുന്നതായി സ്വയം അംഗീകരിച്ചിട്ടില്ല. 1933 ലെ ടാങ്‌ഗു ഉടമ്പടി മഞ്ചൂറിയയിലെ മുമ്പത്തെ എതിർപ്പുകൾ (ശത്രുത) അവസാനിപ്പിച്ചു, 1935 ലെ ഹെ-ഉമേസു കരാർ ചൈനയിലെ എല്ലാ ജാപ്പനീസ് വിരുദ്ധ സംഘടനകൾക്കും അവസാനിപ്പിക്കാനുള്ള ജാപ്പനീസ് ആവശ്യങ്ങൾ അംഗീകരിച്ചു.
സോവിയറ്റ് യൂണിയന്റെയും അമേരിക്കയുടെയും സഹായത്തോടെ ചൈന ജപ്പാനോട് യുദ്ധം ചെയ്തു.1941 ൽ മലയയ്ക്കും പേൾ ഹാർബറിനുമെതിരായ ജാപ്പനീസ് ആക്രമണത്തിനുശേഷം, യുദ്ധം മറ്റ് സംഘട്ടനങ്ങളുമായി ലയിച്ചു, രണ്ടാം ലോക മഹായുദ്ധത്തിന്റെ പോരാട്ടങ്ങളിൽ ചൈന ബർമ ഇന്ത്യ രംഗഭൂമി എന്നറിയപ്പെടുന്ന ഒരു പ്രധാന മേഖലയായി പൊതുവെ വർഗ്ഗീകരിക്കപ്പെടുന്നു.
ചില പണ്ഡിതന്മാർ യൂറോപ്യൻ യുദ്ധവും പസഫിക് യുദ്ധവും ഒരേ സമയത്തെ യുദ്ധങ്ങളാണെങ്കിലും തികച്ചും വേറിട്ടതാണെന്ന് കരുതുന്നു. മറ്റ് പണ്ഡിതന്മാർ 1937 ൽ പൂർണ്ണ തോതിലുള്ള രണ്ടാം ചീന-ജപ്പാൻ യുദ്ധത്തിന്റെ തുടക്കം രണ്ടാം ലോക മഹായുദ്ധത്തിന്റെ തുടക്കമാണെന്ന് കരുതുന്നു.
രണ്ടാം ചീന-ജപ്പാൻ യുദ്ധം, ഇരുപതാം നൂറ്റാണ്ടിലെ ഏറ്റവും വലിയ ഏഷ്യൻ യുദ്ധമായിരുന്നു. പസഫിക് യുദ്ധത്തിൽ ഭൂരിഭാഗം സിവിലിയൻ, സൈനിക നാശനഷ്ടങ്ങൾക്കും ഇത് കാരണമായി.
അസംസ്കൃത വസ്തുക്കളുടെ കരുതൽ, ഭക്ഷണം, കഠിനാദ്ധ്വാനം എന്നിവ തങ്ങളുടെ കൈപിടിയിൽ സുരക്ഷിതമാക്കുന്നതിനായി, രാഷ്ട്രീയമായും, സൈനികമായും, സ്വാധീനം വ്യാപിപ്പിക്കുന്നതിനുള്ള, ഒരു ദശാബ്ദക്കാലം നീണ്ടുനിന്ന ജാപ്പനീസ് സാമ്രാജ്യത്വ നയത്തിന്റെ ഫലമായിരുന്നു യുദ്ധം.
ചൈനീസ് മില്ലുകളിൽ നിന്നുള്ള തുണി ഉൽപാദനം ജാപ്പനീസ് ഉൽപാദനത്തെ പ്രതികൂലമായി ബാധിക്കുകയും, മഹാസാമ്പത്തികമാന്ദ്യം കയറ്റുമതിയിൽ വലിയ മാന്ദ്യം ഉണ്ടാക്കുകയും ചെയ്തു. ഇത് പിന്നീട് ജപ്പാനിൽ ദേശീയത ഒരുപാട് വർദ്ധിക്കുന്നതിനു കാരണമായി.
1931-ൽ മഞ്ചൂറിയയിലെ ജാപ്പനീസ് ആക്രമണത്തിന് തുടക്കമിട്ട മുക്ഡെൻ സംഭവം സഹായിച്ചു. ചൈനക്കാർ പരാജയപ്പെട്ടു, ജപ്പാൻ ഒരു പുതിയ പപ്പറ്റ് രാജ്യം സൃഷ്ടിച്ചു, മഞ്ചുകുവോ ; പല ചരിത്രകാരന്മാരും 1931 നെ യുദ്ധത്തിന്റെ തുടക്കമായി പറയുന്നു.
മാർക്കോ പോളോ ബ്രിഡ്ജ് സംഭവത്തെത്തുടർന്ന്, ജപ്പാനീസ് വലിയ വിജയങ്ങൾ നേടി, 1937 ൽ ബെയ്ജിങ്ങ്, ഷാങ്ഹായ്, ചൈനീസ് തലസ്ഥാനമായ നാൻജിങ് എന്നിവ പിടിച്ചെടുത്തു, ഇത് നാൻജിങ് കൂട്ടക്കൊലക്ക് കാരണമായി. വുഹാൻ യുദ്ധത്തിൽ ജപ്പാനികളെ തടയുന്നതിൽ പരാജയപ്പെട്ടതിനെത്തുടർന്ന്, ചൈനീസ് കേന്ദ്രസർക്കാരിനെ, ചൈനീസ് ഉൾനാട്ടിലെ നഗരമായ ചോങ്‌ചിങിലേക്ക് മാറ്റിസ്ഥാപിച്ചു.
ചീനയിൽ
ചൈനയിൽ, യുദ്ധം സാധാരണയായി "ജാപ്പനീസ് ആക്രമണത്തിനെതിരായ ചെറുത്തുനിൽപ്പ് യുദ്ധം" (ലളിതമാക്കിയ ചൈനീസ്: 抗日战争; പരമ്പരാഗത ചൈനീസ്:抗日戰爭) എന്നാണ് അറിയപ്പെടുന്നത്.
"ജാപ്പനീസ് ആക്രമണത്തിനെതിരായ പ്രതിരോധം" (ലളിതമാക്കിയ ചൈനീസും പരമ്പരാഗത ചൈനീസിലും: 抗日) അല്ലെങ്കിൽ "പ്രതിരോധത്തിന്റെ യുദ്ധം" (ലളിതവൽക്കരിച്ച ചൈനീസ്: 抗战; പരമ്പരാഗത ചൈനീസ്: 抗戰) എന്നായി ചുരുക്കി.
ഇതിനെ "എട്ട് വർഷത്തെ ചെറുത്തുനിൽപ്പ് യുദ്ധം"(ലളിതമാക്കിയ ചൈനീസ്: 八年 抗战; പരമ്പരാഗത ചൈനീസ്: 八年 抗戰) എന്നും വിളിച്ചിരുന്നു.
"ആഗോള ഫാസിസ്റ്റ് വിരുദ്ധ യുദ്ധത്തിന്റെ " ഭാഗമായും ഇതിനെ പരാമർശിക്കുന്നു, രണ്ടാം ലോക മഹായുദ്ധത്തെ കമ്മ്യൂണിസ്റ്റ് പാർട്ടി ഓഫ് ചൈനയും പിആർസി സർക്കാരും ഇങ്ങനെ കാണുന്നു.
ജപ്പാനിൽ
ജപ്പാനിൽ, ഇപ്പോൾ, "ജപ്പാൻ-ചൈന യുദ്ധം" (ജാപ്പനീസ്: 日中戦爭, നിച്ചു സെൻസോ, Nitchū Sensō ) എന്ന പേര് സാധാരണയായി ഉപയോഗിക്കുന്നു.
ചരിത്രപരമായ പശ്ചാത്തലം
രണ്ടാം ചീന-ജപ്പാൻ യുദ്ധത്തിന്റെ ഉത്ഭവം 1894–1895 ലെ ആദ്യത്തെ ചീന-ജപ്പാൻ യുദ്ധത്തിൽ നിന്ന് മനസ്സിലാക്കാം, അതിൽ ചിങ് രാജവംശത്തിന്റെ ഭരണത്തിൻ കീഴിൽ ചൈനയെ ജപ്പാൻ പരാജയപ്പെടുത്തി, തായ്‌വാനെ ജപ്പാനിലേക്ക് വിട്ടനൽകുവാൻ നിർബന്ധിതരായി; ഷിമോനോസെകി ഉടമ്പടിയിൽ കൊറിയയുടെ പൂർണ്ണ സ്വാതന്ത്ര്യം അംഗീകരിക്കുക; യുദ്ധത്തിന്റെ അവസാനത്തിൽ ജയിച്ചതിന്റെ ഫലമായി 1895 ന്റെ തുടക്കത്തിൽ ജപ്പാൻ ഡിയാവ്യൂ അഥവാ സെൻകാക്കു ദ്വീപുകൾ പിടിച്ചെടുത്തു (1895 ൽ ദ്വീപുകൾ ജനവാസമില്ലാത്തതായി ജപ്പാൻ അവകാശപ്പെടുന്നു). ആഭ്യന്തര കലാപങ്ങളും വിദേശ ഇംപീരിയലിസവും മൂലം ചിങ് രാജവംശം തകർച്ചയുടെ വക്കിലായിരുന്നു, അതേസമയം ആധുനികവത്കരണത്തിന്റെ ഫലപ്രദമായ നടപടികളിലൂടെ ജപ്പാൻ ഒരു വലിയ ശക്തിയായി ഉയർന്നു.
ആമുഖം: മഞ്ചൂറിയയിലെയും വടക്കൻ ചൈനയിലെയും ആക്രമണം
ലഘുചിത്രം|മുക്ഡെൻ സംഭവസമയത്ത് ജാപ്പനീസ് സൈനികർ ഷെൻയാങ്ങിലേക്ക് പ്രവേശിക്കുന്നു. ചൈനയിലെ പരസ്‌പര വിനാശകമായ യുദ്ധങ്ങൾ ജപ്പാന് മികച്ച അവസരങ്ങൾ നൽകി, ഇത് മഞ്ചൂറിയയെ പരിധിയില്ലാത്ത അസംസ്കൃത വസ്തുക്കളുടെ കലവറയായും, ഉൽപ്പാദിപ്പിക്കുന്ന വസ്തുക്കളുടെ വിപണിയായും, സൈബീരിയയിൽ സോവിയറ്റ് യൂണിയനെതിരെ ഒരു ബഫർ സംസ്ഥാനമായും, ജപ്പാൻ മഞ്ചൂറിയയെ കാണുവാൻ തുടങ്ങി. 1931 സെപ്റ്റംബറിലെ മുക്ഡെൻ സംഭവത്തിനുശേഷം ജപ്പാൻ മഞ്ചൂറിയയെ ആക്രമിച്ചു. റഷ്യ-ജപ്പാൻ യുദ്ധത്തിന്റെ അവസാനത്തിൽ നേടിയ വിജയത്തിന്റെ ഫലമായി സ്ഥാപിതമായ മഞ്ചൂറിയയിലെ ജപ്പാന്റെ അവകാശങ്ങൾ ആസൂത്രിതമായി ലംഘിക്കപ്പെട്ടുവെന്നും ജപ്പാൻ ആരോപിച്ചു. ലഘുചിത്രം|ജാപ്പനീസ് സാമ്രാജ്യത്തിന്റെ പ്രദേശം അഞ്ചുമാസത്തെ പോരാട്ടത്തിനുശേഷം, ജപ്പാൻ 1932 ൽ മഞ്ചുകുവോ എന്ന പപ്പറ്റ് സംസ്ഥാനം സ്ഥാപിക്കുകയും ചൈനയിലെ അവസാന ചക്രവർത്തിയായ പുയിയെ അതിന്റെ പപ്പറ്റ് ഭരണാധികാരിയായി നിയമിക്കുകയും ചെയ്തു. ജപ്പാനെ നേരിട്ട് പോരാടാൻ സൈനികപരമായി വളരെ ദുർബലമായ ചൈന, സഹായത്തിനായി സർവ്വരാജ്യസഖ്യത്തിനോട് അഭ്യർത്ഥിച്ചു.സഖ്യത്തിന്റെ അന്വേഷണം ലൈറ്റൺ റിപ്പോർട്ടിന്റെ പ്രസിദ്ധീകരിക്കുന്നതിലേക്ക് നയിച്ചു, ലൈറ്റൺ റിപ്പോർട്ട് - മഞ്ചൂറിയയിലേക്ക് ജപ്പാൻ കടന്നുകയറിയതിനെ അപലപിക്കുകയും, ജപ്പാൻ ലീഗ് ഓഫ് നേഷൻസിൽ നിന്ന് പിന്മാറാനിടവരുത്തുകയും ചെയ്തു.എന്നിരുന്നാലും, ജപ്പാനെതിരെ ഒരു രാജ്യവും നടപടിയെടുത്തില്ല.
മുക്ഡെൻ സംഭവത്തിനു ശെഷം, ജനുവരി 28-ിനു ചീനപ്പടയാളികളും ജപ്പാൻപ്പടയാളികളും തമ്മിൽ സംഘർഷമുണ്ടായി. ഇത് ഷാങ്ഹായ് ഇൻസിഡെന്റ് അഥവാ ജനുവരി 28 ഇന്സിഡെന്റ് എന്നറിയപ്പെടുന്നു.
യുദ്ധത്തിന്റെ ഗതി
ഇടത്ത്‌|ലഘുചിത്രം|[[മാർക്കോ പോളോ പാലം സംഭവം|മാർക്കോ പോളോ പാലം സംഭവത്തിന് മൂന്ന് ദിവസത്തിന് ശേഷം 1937 ജൂലൈ 10 ന് ലുഷാനിൽ ജപ്പാനെതിരായ ചെറുത്തുനിൽപ്പ് നയം ജനറലിസിമോ ചിയാങ് കെയ്-ഷെക് പ്രഖ്യാപിക്കുന്നു.]] 1937 ജൂലൈ 7 ന് രാത്രി, ചൈനീസ്, ജാപ്പനീസ് സൈനികർ ബെയ്ജിങിലേക്കുള്ള നിർണായക പ്രവേശന മാർഗമായ മാർക്കോ പോളോ പാലത്തിന് സമീപം കലാപമുണ്ടായി. ഇത് പിന്നീട് വലിയ ഒരു കലാപമായി മാറി, ബെയ്ജിങും ടിയാൻജിന്നും, ജാപ്പനീസ് സൈനികരുടെ നിയന്ത്രണത്തിലെത്തി.
തൊങ്ജൊ സൈനികകലാപത്തിൽ - ജാപ്പനീസ് സാധാരണക്കാരെയും ജാപ്പനീസ് സൈനികരെയും കൊലപ്പെടുത്തി.
ഷാങ്ഹായ് യുദ്ധം
ലഘുചിത്രം|1937 നവംബറിലെ, ഷാങ്ഹായ്ക്ക് സമീപം ജാപ്പനീസ് സൈന്യം മാർക്കോ പോളോ പാലം സംഭവത്തിനുശേഷം, കുമിംഗ്താങ്, ജപ്പാൻ തങ്ങളുടെ അതിരുകളെല്ലാം ലംഘിച്ചു കഴിഞ്ഞു എന്ന് പറഞ്ഞുകൊണ്ട്, റിപ്പബ്ലിക്ക് ഓഫ് ചൈന വായുസേനയേയും കരസേനയേയും പടയൊരുക്കം നടത്തുകയും, ചിയാങ് കെയ്-ഷെകിന്റെ കമാന്ഡിൽ കൊണ്ടുവരികയും ചെയ്തു. റിപ്പബ്ലിക്ക് ഓഫ് ചൈനയുടെ ദേശീയ വിപ്ലവ സേന യും, ( National Revolutionary Army ) ജപ്പാൻ സാമ്രാജ്യത്തിന്റെ- ഇംപീരിയൽ ജാപ്പനീസ് സേനയും തമ്മിലുണ്ടായ ഈ യുദ്ധം 3 മാസം നീണ്ട് നിന്നു.
യുദ്ധം ജപ്പാൻ ജയിക്കുകയും ഷാങ്ഹായ് നഗരം പിടിച്ചെടുക്കുകയും ചെയ്തു (ഷാങ്ഹായ് ഇന്റർനാഷണൽ സെറ്റിൽമെന്റും ഷാങ്ഹായ് ഫ്രഞ്ച് കൺസെഷനും ഒഴികെ).
നാൻജിംഗ് യുദ്ധം, നാൻജിംഗ് കൂട്ടക്കൊല
ലഘുചിത്രം|[[നാൻജിങ്|നാൻജിങിലെ സോവിയറ്റ് എംബസി 1938 ജനുവരി 1 ന് തീയിട്ടു നശിപ്പിക്കുന്നു.]] ഷാങ്ഹായിലെ വിജയത്തിനു ശേഷം, ഇംപീരിയൽ ജാപ്പനീസ് സേന നാൻജിങ് ആക്രമിച്ചു. വിവിധ സോത്രസുകൾ ഈ യുദ്ധത്തിൽ കൊല്ലപ്പെട്ടവരുടെ എണ്ണം 30,000 മുതൽ 3,00,000 വരെ പറയുന്നു. "നാൻജിംഗ് കൂട്ടക്കൊല" യിൽ ("റേപ്പ് ഓഫ് നാൻജിംഗ്" എന്നും അറിയപ്പെടുന്നു) ജപ്പാനീസ് സൈന്യം 40,000 മുതൽ 300,000 വരെ ചൈനക്കാരെ (കൂടുതലും സാധാരണക്കാർ) കൊല്ലുകയോ പരിക്കേൽപ്പിക്കുകയോ ചെയ്തു. ഇടത്ത്‌|ലഘുചിത്രം|ഒരു ജാപ്പനീസ് ഉദ്യോഗസ്ഥൻ, ഒരു ചൈനീസ് യുദ്ധത്തടവുകാരനെ ഷിൻ ഗുണ്ടോ (shin gunto) ഉപയോഗിച്ച് ശിരഛേദം ചെയ്യാൻ പോകുന്നു 2005-ിലെ, ജാപ്പനീസ് സൊസൈറ്റി ഫോർ ഹിസ്റ്ററി ടെക്സ്റ്റബുക്ക് റിഫോർം തയ്യാറാക്കിയ, ജൂനിയർ ഹൈസ്‌കൂൾ പാഠപുസ്തകത്തിന്റെ 2005 ലെ പതിപ്പിന്റെ ഒരു പകർപ്പിൽ "നാൻജിംഗ് കൂട്ടക്കൊല" യെക്കുറിച്ചോ "നാൻജിംഗ് സംഭവത്തെക്കുറിച്ചോ" പരാമർശമില്ലെന്ന് കണ്ടെത്തി. വാസ്തവത്തിൽ, ഈ സംഭവത്തെ പരാമർശിക്കുന്ന ഒരേയൊരു വാചകം ഇതായിരുന്നു: “അവർ [ജാപ്പനീസ് സൈന്യം] ഡിസംബറിൽ ആ നഗരം കൈവശപ്പെടുത്തി“. 2005 ൽ, പുതിയ ചരിത്ര പാഠപുസ്തകത്തിന്റെ ഈ പതിപ്പിനെ ജാപ്പനീസ് വിദ്യാഭ്യാസ മന്ത്രാലയം അംഗീകരിച്ചതിനെത്തുടർന്ന്, നിരവധി ഏഷ്യൻ രാജ്യങ്ങളിൽ, പ്രത്യേകിച്ച് ചൈന, ദക്ഷിണ കൊറിയ എന്നിവിടങ്ങളിൽ വലിയ തോതിലുള്ള പ്രകടനങ്ങളും സൃഷ്ടിച്ചു.
പാശ്ചാത്യരാജ്യങ്ങളുടെ യുദ്ധത്തിൽ പ്രവേശനം
ലഘുചിത്രം|1941 ഡിസംബർ 9 ന് ചോങ്‌ചിങ് നാഷണലിസ്റ്റ് സർക്കാർ ജപ്പാനെതിരായ യുദ്ധ പ്രഖ്യാപനം. പേൾ‍‍‍‌ ഹാർബർ ആക്രമണത്തിനു ശേഷം, അമേരിക്ക ജപ്പാനെതിരെ യുദ്ധം പ്രഖ്യാപിക്കുകയും, ചൈന ഔദ്യോഗികമായി- ജപ്പാൻ, ജർമ്മനി, ഇറ്റലി, എന്നീ രാജ്യങ്ങളുമായി യുദ്ധം പ്രഖ്യാപിച്ചു. ഇടത്ത്‌|ലഘുചിത്രം|രണ്ടാം ലോകമഹായുദ്ധസമയത്ത് 1943 ൽ കൈറോ സമ്മേളനത്തിൽ [[ചിയാങ് കെയ് ഷെക്|ചിയാങ് കെയ്-ഷെക്ക്, ഫ്രാങ്ക്ലിൻ ഡി. റൂസ്‌വെൽറ്റ്, വിൻസ്റ്റൺ ചർച്ചിൽ.]] ചിയാങ് കൈ-ഷെക്കിന് അമേരിക്കയിൽ നിന്ന് യുദ്ധാവശ്യ-സാധനങ്ങൾ ലഭിച്ചുകൊണ്ടേയിരുന്നു.
സഖ്യകക്ഷികളുടെ "യൂറോപ്പ് ഫസ്റ്റ് " നയം ചിയാങിന് അത്രയിഷ്ടമല്ലായിരുന്നു. 1942 ൽ മഹാത്മാഗാന്ധിയുമായുള്ള കൂടിക്കാഴ്ചയിൽ ചിയാങ് ഇന്ത്യൻ സ്വാതന്ത്ര്യത്തെ പിന്തുണച്ചു, ഇത് ചൈനയും യുണൈറ്റഡ് കിംഗ്ഡവും തമ്മിലുള്ള ബന്ധത്തെ കൂടുതൽ വഷളാക്കി. ലഘുചിത്രം|ചൈനയെ സഹായിക്കണമെന്ന് വാദിക്കുന്ന ഒരു [[അമേരിക്കൻ ഐക്യനാടുകൾ|യു.എസ് പോസ്റ്റർ]]
ചൈനയ്ക്ക് വിദേശ സഹായവും പിന്തുണയും
ഇടത്ത്‌|ലഘുചിത്രം|ചൈനീസ് പ്രതിനിധി- എച്ച്. എച്ച്. കുങും, [[അഡോൾഫ് ഹിറ്റ്‌ലർ|അഡോൾഫ് ഹിറ്റ്‌ലറും ബെർലിനിൽ.]] യുദ്ധത്തിന് മുമ്പ്, ജർമ്മനിയും ചൈനയും അടുത്ത സാമ്പത്തിക, സൈനിക സഹകരണത്തിലായിരുന്നു, ചൈനയിൽനിന്ന്, അസംസ്കൃത വസ്തുക്കൾക്ക് പകരമായി വ്യവസായത്തെയും സൈന്യത്തെയും നവീകരിക്കാൻ ജർമ്മനി ചൈനയെ സഹായിച്ചു. പക്ഷെ, കുമിംഗ്താങിന് നാൻ‌ജിങ് നഷ്ടപ്പെട്ട് വൂഹാനിലേക്ക് പിന്മാറിയ ശേഷം, കിഴക്കൻ ഏഷ്യയിലെ പ്രധാന കമ്മ്യൂണിസ്റ്റ് വിരുദ്ധ പങ്കാളിയായി ജപ്പാനുമായുള്ള സഖ്യത്തിന് അനുകൂലമായി 1938 ൽ ചൈനയ്ക്കുള്ള പിന്തുണ പിൻ‌വലിക്കാൻ ഹിറ്റ്‌ലറുടെ സർക്കാർ തീരുമാനിച്ചു.
സോവിയറ്റ് യൂണിയനിൽ നിന്ന്, 3,665 സോവിയറ്റ് ഉപദേശകരും പൈലറ്റുമാരും ചൈനയിൽ സേവനമനുഷ്ഠിച്ചു.
അന്തിമഫലം
അമേരിക്ക ജപ്പാനിൽ അണുബോംബ് പ്രയോഗിച്ചും, സോവിയറ്റ് യൂണിയൻ മഞ്ചൂറിയയെ ആക്രമിച്ചും,ജപ്പാനെ കീഴ്പ്പെടുത്തി.
യുദ്ധത്തിനു ശേഷം ചീന- ആഭ്യന്തര യുദ്ധം (കുമിംഗ്താങും - ചൈനീസ് കമ്മ്യൂണിസ്റ്റ് പാർട്ടിയും തമ്മിൽ) പുനരാരംഭിച്ചു.
ചൈന-ജപ്പാൻ ബന്ധം
ഇന്ന്, ചൈനയും ജപ്പാനും തമ്മിലുള്ള തർക്കത്തിന്റെയും നീരസത്തിന്റെയും പ്രധാന കാരണമാണീയുദ്ധം. ചൈന-ജാപ്പനീസ് ബന്ധങ്ങളുടെ പ്രധാന തടസ്സമായി യുദ്ധം തുടരുന്നു.
യുദ്ധത്തെക്കുറിച്ചുള്ള നിലവിലെ ചരിത്ര വീക്ഷണം സംബന്ധിച്ച പ്രശ്നങ്ങൾ നിലവിലുണ്ട്. ഉദാഹരണത്തിന്, ജപ്പാൻ നടത്തിയ ക്രൂരമായ സംഭവങ്ങൾ ഒഴിവാക്കുകയോ അല്ലെങ്കിൽ ആ സംഭവത്തെ നല്ലതായി കാണിക്കുകയോ ചെയ്യുന്ന ചില സ്കൂൾ പാഠപുസ്തകങ്ങളുടെ അംഗീകാരം അനുവദിച്ചുകൊണ്ട് ചരിത്രപരമായ റിവിഷനിസത്തെക്കുറിച്ച് (ചരിത്രം തിരുത്തൽ) ജാപ്പനീസ് സർക്കാരിനെതിരെ ആരോപിക്കപ്പെടുന്നു.
അവലംബം
വർഗ്ഗം:ചരിത്രം വർഗ്ഗം:യുദ്ധങ്ങൾ വർഗ്ഗം:ജപ്പാന്റെ ചരിത്രം വർഗ്ഗം:പൂർവേഷ്യയുടെ ചരിത്രം വർഗ്ഗം:ഏഷ്യയുടെ ചരിത്രം വർഗ്ഗം:അവലംബം ചേർക്കേണ്ട വാചകങ്ങളുള്ള ലേഖനങ്ങൾ
ദി ബ്ലൂ ബോയ്
തോമസ് ഗയിൻസ്ബറോ വരച്ച ഒരു ഛായാചിത്രമാണ് ദി ബ്ലൂ ബോയ് (c. 1770). ഇപ്പോൾ ഹണ്ടിംഗ്ടൺ ലൈബ്രറി, ആർട്ട് കളക്ഷൻ ആൻറ് ബൊട്ടാണിക്കൽ ഗാർഡനിൽ ഈ ചിത്രം പ്രദർശിപ്പിച്ചിട്ടുണ്ട്.
ചരിത്രം
ഗെയ്‌ൻസ്‌ബറോയുടെ ഏറ്റവും അറിയപ്പെടുന്ന ചിത്രങ്ങളിലൊന്നായ ബ്ലൂ ബോയ് പെയിന്റിംഗിന്റെ ആദ്യകാല ഉടമസ്ഥത കാരണം ഒരു ധനികനായ ഹാർഡ്‌വെയർ വ്യാപാരിയുടെ മകനായ ജോനാഥൻ ബട്ടലിന്റെ (1752-1805) ഛായാചിത്രമാണെന്ന് ദീർഘകാലമായി കരുതപ്പെട്ടിരുന്നു. ഈ ഐഡന്റിഫിക്കേഷൻ ഒരിക്കലും തെളിയിക്കപ്പെട്ടിട്ടില്ല, 2013-ൽ സൂസൻ സ്ലോമാൻ വാദിച്ചതുപോലെ, ഗെയിൻസ്ബറോയുടെ അനന്തരവൻ ഗെയ്ൻസ്ബറോ ഡ്യൂപോണ്ട് (1754-1797) ആണ് സിറ്റർ. ഇത് ചരിത്രപരമായ ഒരു വസ്ത്രധാരണ പഠനവും അതുപോലെ ഒരു ഛായാചിത്രവുമാണ്; 17-ആം നൂറ്റാണ്ടിലെ വസ്ത്രങ്ങളിൽ യുവാക്കൾ പ്രത്യക്ഷപ്പെടുന്നത് ആൻറണി വാൻ ഡിക്കിനോടുള്ള കലാകാരന്റെ ആദരാഞ്ജലിയായിട്ടാണ്. വാൻ ഡിക്ക് വരച്ച ചെറുപ്പക്കാരുടെ ഛായാചിത്രങ്ങളുമായി ഈ ചിത്രത്തിന് വളരെയധികം സാമ്യമുണ്ട്. പ്രത്യേകിച്ച് സഹോദരന്മാരായ ബക്കിംഗ്ഹാം ഡ്യൂക്ക് ജോർജ്ജ് വില്ലിയേഴ്‌സ്, ഫ്രാൻസിസ് വില്ലിയേഴ്‌സ് എന്നിവരുടെ ഇരട്ട ഛായാചിത്രം.
ദ ബ്ലൂ ബോയ് ആരംഭിക്കുന്നതിന് മുമ്പ് ഗെയ്ൻസ്ബറോ നേരത്തെതന്നെ ക്യാൻവാസിൽ ഏകദേശം വരച്ചിരുന്നു. 48 ഇഞ്ച് (1,200 മില്ലിമീറ്റർ) വീതിയും 70 ഇഞ്ച് (1,800 മില്ലിമീറ്റർ) ഉയരവും ഉള്ള ഈ ചിത്രത്തിന് ജീവിച്ചിരിക്കുന്ന ആളുടെ അതേ വലിപ്പമുണ്ട്.
1821-ൽ, ബ്രിട്ടീഷ് ഇൻസ്റ്റിറ്റ്യൂഷന്റെ പ്രിന്റ് മേക്കറും സൂക്ഷിപ്പുകാരനുമായ ജോൺ യംഗ് (1755-1825) ആദ്യമായി പെയിന്റിംഗിന്റെ ഒരു പുനർനിർമ്മാണം പ്രസിദ്ധീകരിക്കുകയും സർ ജോഷ്വ റെയ്നോൾഡ്സിന്റെ ഉപദേശത്തിന് വിരുദ്ധമായി കലാകാരൻ ബ്ലൂ ബോയ് വരച്ചതിന്റെ കഥ പറയുകയും ചെയ്തു. റോയൽ അക്കാദമിയുടെ പ്രസിഡന്റ് എന്ന നിലയിൽ, റെയ്നോൾഡ്സ് 1778-ൽ അവതരിപ്പിച്ച എട്ടാമത്തെ പ്രഭാഷണത്തിൽ ഊഷ്മളവും തണുത്തതുമായ നിറങ്ങളുടെ ഉപയോഗത്തെക്കുറിച്ച് പരസ്യമായി പ്രഭാഷണം നടത്തിയിരുന്നു.
പുറംകണ്ണികൾ
വർഗ്ഗം:ഹണ്ടിംഗ്ടൻ ലൈബ്രറി ശേഖരണങ്ങൾ വർഗ്ഗം:തോമസ് ഗെയ്ൻസ്ബറോ വരച്ച ചിത്രങ്ങൾ
ബ്ലാക്ക് ലൈവ്സ് മാറ്റെർ
ആഫ്രിക്കൻ-അമേരിക്കൻ ജനവിഭാഗങ്ങളിലെ കറുത്തവർക്കെതിരെ നടക്കുന്ന സംഘടിതമായ ആക്രമണങ്ങൾ, വർണ്ണ വിവേചനം എന്നിവക്കെതിരെയുള്ള  അന്താരാഷ്ട്ര തലത്തിലുള്ള ഒരു മുന്നേറ്റം ആണ് ബ്ലാക്ക് ലൈവ്സ് മാറ്റെർ (ബിൽഎം). ബ്ലാക്ക് ലൈവ്സ് മാറ്റെർ തുടർച്ചയായി കറുത്ത വർഗ്ഗക്കാരെ കൊല്ലുന്നതിനെതിരെയും പോലീസുകാരുടെ കറുത്ത വർഗ്ഗക്കാർക്കെതിരെയുള്ള മറ്റു അതിക്രമങ്ങൾക്കെതിരെയും വർണ്ണവിവേചനത്തിനുമെതിരായി ലോകമെമ്പാടുമായി ശക്തമായി സമരം ചെയ്യാറുണ്ട്.
2013-ഇൽ ആഫ്രിക്കൻ അമേരിക്കൻ ആയ ട്രേവോൺ മാർട്ടിൻ എന്ന പതിനേഴുവയസ്സുകാരനെ വെടിവച്ചുകൊന്ന കുറ്റത്തിൽനിന്നും ജോർജ് സിമ്മർമാനെ വിമുക്തനാക്കിയതിനുപിന്നാലെയാണ് ഈ മുന്നേറ്റം #BlackLivesMatter എന്ന ഹാഷ്ടാഗോടുകൂടി സമൂഹമാധ്യമങ്ങളിലൂടെ ആരംഭിച്ചത്. മൈക്കൽ ബ്രൗൺ, എറിക് ഗാർനർ എന്നീ രണ്ട് ആഫ്രിക്കൻ അമേരിക്കന്മാരൂടെ സമാനസാഹചര്യങ്ങളിലെ മരണങ്ങൾക്കു ശേഷമാണ് 2014-ഇൽ അമേരിക്കയാകെ ഈ മുന്നേറ്റം പ്രസിദ്ധിയാർജ്ജിച്ചത്.
അവലംബം
വർഗ്ഗം:വർണ്ണവിവേചനം
അയ്യ,കാപൂർത്തല
ഇന്ത്യയിലെ പഞ്ചാബ് സംസ്ഥാനത്തെ കപൂർത്തല ജില്ലയിലെ ഒരു വില്ലേജാണ് അയ്യ. കപൂർത്തല ജില്ല ആസ്ഥാനത്തുനിന്നും 19 കിലോമീറ്റർ അകലെയാണ് ഈ ഗ്രാമം സ്ഥിതിചെയ്യുന്നത്.
ജനസംഖ്യ
2011 ലെ ഇന്ത്യൻ കാനേഷുമാരി വിവരമനുസരിച്ച് അയ്യയിൽ 23 വീടുകൾ ഉണ്ട്. ആകെ ജനസംഖ്യ 119 ആണ്. ഇതിൽ 70 പുരുഷന്മാരും 49 സ്ത്രീകളും ഉൾപ്പെടുന്നു. ഇവിടത്തെ 61.34 ശതമാനമാണ്. ഇത് സംസ്ഥാന ശരാശരിയായ 75.84 ലും താഴെയാണ്. 6 വയസ്സിനു താഴെയുള്ള കുട്ടികളുടെ എണ്ണം 9 ആണ്. ഇത് ഗ്രാമത്തിലെ ആകെ ജനസംഖ്യയുടെ 7.56 ശതമാനമാണ്.
2011 ലെ ജനസംഖ്യാ കണക്കെടുപ്പ് രേഖകൾ പ്രകാരം 63 ആളുകൾ വിവിധ തൊഴിലുകളിൽ ഏർപ്പെട്ടിരിക്കുന്നു. ഇതിൽ 52 പുരുഷന്മാരും 11 സ്ത്രീകളും ഉണ്ട്. 2011 ലെ കാനേഷുമാരി പ്രകാരം 55.56 ശതമാനം ആളുകൾ അവരുടെ ജോലി പ്രധാന വരുമാനമാർഗ്ഗമായി കണക്കാക്കുന്നു.
ജാതി
അയ്യ,കാപൂർത്തല ലെ 24 പേരും പട്ടിക ജാതി വിഭാഗത്തിൽ പെടുന്നു. 0 പേർ പട്ടിക വർഗ്ഗ വിഭാഗത്തിലുള്ളവരാണ്.
മൈക്കൽ നിയാറി
129 സ്ത്രീകളുടെ ഗർഭാശയങ്ങൾ അനാവശ്യമായ ശസ്ത്രക്രിയയിലൂടെ നീക്കം ചെയ്ത ഐറിഷ് കൺസൾട്ടന്റ് ഒബ്‌സ്റ്റട്രീഷ്യൻ/ഗൈനക്കോളജിസ്റ്റാണ് മൈക്കൽ നിയറി. ഇംഗ്ലീഷ്:Michael Neary . കൗണ്ടി ലൗത്തിലെ ദ്രോഗെഡയിലെ ഔവർ ലേഡി ഓഫ് ലൂർദ് ഹോസ്പിറ്റലിൽ ജോലി ചെയ്യുമ്പോഴാണ് ഇത് സംഭവിച്ചത്. 1998-ൽ അഡ്‌മിനിസ്‌ട്രേറ്റീവ് അവധിയിൽ പ്രവേശിക്കുകയും 1999-ൽ ഐറിഷ് മെഡിക്കൽ കൗൺസിൽ അദ്ദേഹത്തെ അന്വേഷണ വിധേയമായി സസ്പെൻഡ് ചെയ്യുകയും ചെയ്തു.. 2003-ൽ ഐറിഷ് മെഡിക്കൽ കൗൺസിൽ അദ്ദേഹം പ്രൊഫഷണൽ മോശം പെരുമാറ്റത്തിന് കുറ്റക്കാരനാണെന്ന് കണ്ടെത്തുകയും മെഡിക്കൽ പ്രാക്ടീഷണർമാരുടെ ഐറിഷ് രജിസ്റ്ററും റദ്ദാക്കുകയും ചെയ്തു.
ദേശീയ ഏജൻസി ഒടുവിൽ ഇരകളിൽ ചിലർക്ക് സംസ്ഥാന നഷ്ടപരിഹാരം നൽകി. 2007 ഏപ്രിൽ 18-ന് ആരോഗ്യമന്ത്രി മേരി ഹാർണി 1974-നും 1998-നും ഇടയിൽ ശസ്ത്രക്രിയ നടത്തിയ രോഗികളിൽ 172 പേർക്ക് 45 ദശലക്ഷം യൂറോ നഷ്ടപരിഹാര പദ്ധതി പ്രഖ്യാപിച്ചു.
പടിഞ്ഞാറൻ നുസ ടെങ്കാര
ഇസ്ലാമിനു മുമ്പ്
ഈ പ്രദേശത്തുനിന്നു കണ്ടെടുത്ത ചരിത്രാതീതകാലത്തെ വസ്തുക്കളുടെ വിശകലനത്തിന്റെ അടിസ്ഥാനത്തിൽ (സങ്കീർണ്ണമായ സാർകോഫാഗി, അലങ്കരിച്ച ശിലാ മാതൃകകൾ, വാളുകൾ, മഴു തുടങ്ങിയവ), പടിഞ്ഞാറൻ നുസാ ടെങ്കാരായിൽ തെക്കുകിഴക്കൻ ഏഷ്യയിൽ നിന്നുള്ളവർ മുൻകാലത്തു തന്നെ താമസിച്ചിരുന്നു എന്നു വ്യക്തമാകുന്നു.
ഈ പ്രദേശത്തെ അധിവാസികളെ സാസക് ജനത എന്നു വിളിക്കുന്നു. ഇവരിൽ ഭൂരിഭാഗവും ലേമ്പോക്കി ദ്വീപിലാണ് താമസിക്കുന്നത്. അതേസമയം, സുമ്പാവ ദ്വീപിൽ രണ്ടു വിഭാഗം തദ്ദേശീയ ജനങ്ങളുണ്ട്. അതായത് സുംബാവ ഗോത്ര ജനതയും (സമവാ), ബീമാ ജനതയും. ബാലി, മക്കസാർ, ജാവ, കാളിമാന്തൻ, നുസ തെങ്കാര, മലുക്കു, കിഴക്കൻ നുസ തെങ്കാര എന്നിവിടങ്ങളിൽ നിന്നുള്ള കുടിയേറ്റത്തൊഴിലാളികളുടെ തിരത്തള്ളലോടെ തദ്ദേശീയ ജനത കൃഷിക്കളങ്ങളിലേയക്കും തുടർന്ന് ഉൾനാടൻ പ്രദേശങ്ങളിലേയ്ക്കും പിന്മാറി.
ഇസ്ലാമിക് കാലഘട്ടം
പടിഞ്ഞാറ് നുസാ തെങ്കാരയിലെ രാജാക്കന്മാരുടെ ആദ്യ ഭരണകാലങ്ങളിൽ, ഹിന്ദുയിസത്തിന്റെ സ്വാധീനം വളരെ ശക്തമായിരുന്നു. ഈ പ്രദേശത്തേക്കുള്ള മജാപാഹിറ്റ് സാമ്രാജ്യ വികാസത്തിന്റെ സ്വാധീനത്തിൽ നിന്ന് ഇതിനെ വേർതിരിക്കാനാവില്ല. എന്നാൽ മജാപാഹിത് സാമ്രാജ്യത്തിന്റെ തകർച്ചയോടൊപ്പം, തീരദേശ സമൂഹങ്ങളിൽ ഇസ്ലാമിന്റെ ഊറ്റമായ തുടക്കവും സ്വാധീനവും കാരണമായി ഹിന്ദുമതത്തിന്റെ സ്വാധീനം ക്രമേണ കുറയാൻ തുടങ്ങി.
മദ്ധ്യ ജാവയിലെ ഡെമാക് സുൽത്താനേറ്റിന്റെ ആവിർഭാവം പടിഞ്ഞാറൻ നുസാ തെങ്കാരയിലെ ഇസ്ലാമിക ബോധനങ്ങളുടെ വ്യാപനത്തിൽ വലിയ സ്വാധീനമുണ്ടായിരുന്നു. പടിഞ്ഞാറൻ നുസ തെങ്കാരയിലെ ഇസ്ലാമിന്റെ സ്വാധീനം സാധാരണയായി മലയക്കാരാൽ കൊണ്ടുവരപ്പെട്ടതാണ്. ബിമായിലെ ഇസ്ലാമിന്റെ സ്വാധീനത്തെ മകസ്സാറിലെ ഒന്നാം രാജാവായ മാലിങ്കാങ് ഡായെങ്-മന്യോൻറിഖിന്റെ പിന്തുണയിൽനിന്നു മാറ്റിനിർത്താൻ സാധിക്കില്ല. മേഖലയിലെ ഇസ്ലാമിലെ വ്യാപനത്തിൽ പ്രധാന പങ്ക് വഹിച്ച അദ്ദേഹം അക്കാലത്ത് കറായെങ്ങ് മാതോവായ എന്നറിയപ്പെട്ടിരുന്നു.
ബീമാ സുൽത്താനേറ്റിലെ ഇസ്ലാമിന്റെ സ്വാധീനം ഏകദേശം 1605 ൽ രാജാവ് മാനുറു സലേഹിയുടെ ഭരണകാലത്ത് വന്നുതുടങ്ങുകയും രാജാവ് അബ്ദുൾ കഹീറിന്റെ ഭരണകാലഘട്ടത്തിൽ ദ്രുതഗതിയിൽ വളരാൻ തുടങ്ങുകയും ചെയ്തു. രാജാവ് അബ്ദുൽ കാഹിർ ബീമായിലെ സുൽത്താൻ I എന്ന പേരിലും അറിയപ്പെട്ടിരുന്നു. ബീമായിൽ ആദ്യമായി ഇസ്ലാം സ്വീകരിച്ച വ്യക്തി ഇദ്ദേഹമായിരുന്നതിനാൽ മുൻകാലത്തെ, ഹിന്ദുമതം സ്വീകരിച്ചിരുന്ന ബീമ രാജാവിന്റെ കാലഘട്ടവുമായി   ഇതിനെ വേർതിരിക്കുകയും ഇതിനെ ഒരു പുതിയ കാലഘട്ടം ആയി കണക്കാക്കുകയും ചെയ്യുന്നു. പടിഞ്ഞാറൻ നുസാ തെങ്കാരയിലെ രാജാക്കന്മാരുടെ ഔദ്യോഗിക മതമായി ഇസ്ലാം മാറി.
കൊളോണിയൽ കാലഘട്ടം
നുസാ തെങ്കാരയുടെ ഭൂപ്രദേശത്തേയ്ക്ക് ആദ്യമായി എത്തിയ യൂറോപ്പുകാർ 1605 ൽ സോളോർ, തിമോർ ദ്വീപുകളിലെത്തിയ പോർട്ടുഗീസുകാർ ആയിരുന്നു. അതേ സമയംതന്നെ മലുക്കൂസ് ദ്വീപുകളിലെ ഹിതു, അമ്പോൺ ദ്വീപകളിൽ ഡച്ചുകാരും എത്തിയിരുന്നു. 1611 ൽ കുപ്പാങ്ങിൽ എത്തിച്ചേർന്ന ടെർ വെർ ആയിരുന്നു ആദ്യ ഡച്ച് കപ്പൽ. ഡച്ചുകാരുടെ ആഗമനം പോർട്ടുഗീസുകാരും ഡച്ചുകാരും തമ്മിൽ നുസാ തെങ്കാര പ്രദേശത്ത് ഏറെക്കാലംനീണ്ടുനിന്ന തർക്കത്തിനു കാരണമായിത്തീർന്നു. പോർച്ചുഗീസുകാരെ എതിർത്ത പ്രാദേശിക രാജാക്കന്മാർക്ക് ഡച്ചുകാർ സഹായം നൽകി. സുമ്പാവ ദ്വീപിനു ചുറ്റുപാടുമുള്ള ചെറിയ രാജാക്കന്മാരുമായി വൈവിധ്യമാർന്ന ഉടമ്പടികൾ ഉണ്ടാക്കിക്കൊണ്ട് നുസാ തെങ്കാരയിൽ നെതർലാന്റ്സ് അവരുടെ സ്വാധീനം വിപുലമാക്കി.
അവലംബം
വർഗ്ഗം:ഇന്തോനേഷ്യയിലെ പ്രവിശ്യകൾ
ടോപ്പട്ടോപ്പാ മലനിരകൾ
ടോപ്പട്ടോപ്പാ മലനിരകൾ, അമേരിക്കൻ ഐക്യനാടുകളിലെ കാലിഫോർണിയ സംസ്ഥാനത്ത്, വെഞ്ചുറാ കൗണ്ടിയിൽ, ഓജായി, സാന്താ പോളാ, ഫിൽമോർ എന്നിവയ്ക്കു വടക്കായി സ്ഥിതിചെയ്യുന്ന പർവത നിരകളാണ്. ഇവ തെക്കൻ കാലിഫോർണിയയിലെ ട്രാൻസ്വേർസ് നിരകളുടെ ഭാഗമാണ്.
ഭൂമിശാസ്ത്രം
സിയേറാ മാഡ്രെ മലനിരകളുടെ കിഴക്ക്, കിഴക്കുപടിഞ്ഞാറൻ ദിശയിലും സിയേറാ പെലോണ മലനിരകളുടെ പടിഞ്ഞാറേ ദിശയിലുമായാണ് ടോപ്പടോപ്പാ മലനിരകളുടെ സ്ഥാനം. ഈ മലനിരകളുടെ തെക്കുഭാഗത്തായി സാന്താ ക്ലാര നദീതടം സ്ഥിതിചെയ്യുന്നു. മലനിരകളിൽനിന്നുത്ഭവിക്കുന്ന നിരവധി അരുവികൾ സാന്താ ക്ലാരാ നദി യിലേയ്ക്കു പ്രവഹിക്കുന്നു. തോമസ് അക്വിനാസ് കോളേജിൽ നിന്ന് ഏകദേശം ആറ് മൈൽ വടക്കായുള്ള ഹൈൻസ് കൊടുമുടിയിൽ ഈ മലനിരകൾ  6,716 അടി (2,047 മീറ്റർ) ഉയരത്തിൽ എത്തുന്നു. ശൈത്യകാലത്ത് പതിവായി മഞ്ഞുവീഴ്ചയുണ്ടാകുന്നു. പർവതനിരകളിലെ ഒരേയൊരു പ്രധാന ജലസംഭരണി പീരു തടാകമാണ്.
പ്രകൃതി ചരിത്രം
ടോപ്പട്ടോപ്പാ മലനിരകൾ തെക്കൻ ലോസ് പഡ്രെസ് ദേശീയവനത്തിനുള്ളിലായാണ് സ്ഥിതിചെയ്യുന്നത്. സെസ്പെ വന്യപ്രദേശവും സെസ്പെ കൊണ്ടോർ സാങ്ച്വറിയും പ്രാഥമികമായി ടോപ്പടോപ്പാ മലനികളടുടെ താഴ്വാരത്തിലാണുള്ളത്. വംശനാശ ഭീഷണി നേരിടുന്ന കാലിഫോർണിയ കൊണ്ടോറുകൾ (ഒരു തരം കഴുകൻ) കാണപ്പെടുന്ന പ്രദേശത്തിന്റെ ഭാഗമാണ് അവ.
സഖറിയായുടെ പുസ്തകം
എബ്രായബൈബിളിന്റേയും ക്രിസ്ത്യാനികളുടെ പഴയനിയമത്തിന്റേയും ഭാഗമായ ഒരു രചനയാണ് സഖറിയായുടെ പുസ്തകം. ദൈർഘ്യം കുറഞ്ഞ 12 പ്രവചനഗ്രന്ഥങ്ങൾ ചേർന്ന "ചെറിയ പ്രവാചകന്മാർ" എന്ന വിഭാഗത്തിൽ ഏറ്റവും ഒടുവിലത്തേതിനു മുൻപത്തെ ഗ്രന്ഥമായാണ് ഇതു മിക്കവാറും ബൈബിൾ സംഹിതകളിൽ കാണുന്നത്. പേർഷ്യയിലെ ദാരിയസ് രാജാവിന്റെ ഭരണത്തിന്റെ രണ്ടാം വർഷമായ ക്രി.മു. 520 മുതൽ ക്രി.മു. 518 വരെയുള്ള രണ്ടു വർഷക്കാലത്ത് ഇതു രൂപമെടുത്തതെന്നാണ് ഗ്രന്ഥത്തിൽ തന്നെയുള്ള സൂചന. സഖറിയായുടെ സമകാലീനനായിരുന്ന ഹഗ്ഗായിയുടെ പേരിൽ അറിയപ്പെടുന്ന പ്രവചനഗ്രന്ഥത്തെപ്പോലെ, ബാബിലോണിലെ പ്രവാസത്തിൽ നിന്നു യെരുശലേമിൽ മടങ്ങിയെത്തിയവരുടെ സമൂഹത്തെ പശ്ചാത്തലമാക്കി എഴുതപ്പെട്ടതാണ് ഈ ഗ്രന്ഥവും. മൊത്തം 14 അദ്ധ്യായങ്ങളുള്ള ഈ രചന, ചെറിയ പ്രവാചകന്മാരുടെ പുസ്തകങ്ങളിൽ ഏറ്റവും ദൈർഘ്യമുള്ള രണ്ടെണ്ണത്തിൽ ഒന്നാണ്. ഭിന്നവീക്ഷണകോണുകളിൽ നിന്ന് എഴുതപ്പെട്ട രണ്ടു ഭാഗങ്ങൾ ഇതിൽ തിരിച്ചറിയപ്പെട്ടിട്ടുണ്ട്. 9 മുതൽ 14 വരെ അദ്ധ്യായങ്ങൾ അടങ്ങുന്ന രണ്ടാം ഭാഗം മറ്റൊരു ലേഖകനോ ലേഖകന്മാരോ പിൽക്കാലത്ത് എഴുതിയതാണെന്നാണ് മിക്കവാറും പണ്ഡിതന്മാരുടേയും മതം.
അദ്ധ്യായങ്ങൾ 1-8
ഗ്രന്ഥനാമത്തിൽ സൂചിപ്പിക്കപ്പെടുന്ന പ്രവാചകന്റെ തന്നെ രചനയായി പൊതുവേ അംഗീകരിക്കപ്പെടുന്ന ഈ ആദ്യഭാഗത്തിന്റെ തുടക്കവും (അദ്ധ്യായം 1:1-6) അവസാനവും(അദ്ധ്യായങ്ങൾ 7-8) സഖറിയായുടെ പ്രവചനദൗത്യത്തിന്റെ വിവരണമാണ്. അവയ്ക്കിടയിലുള്ള ഗ്രന്ഥഭാഗം പ്രവാചകനു ലഭിച്ചതായി പറയപ്പെടുന്ന 8 ദർശനങ്ങളും അവയോടു ബന്ധപ്പെട്ട അരുളപ്പാടുകളും(oracle) ആണ്. ഇതിൽ വിവരിക്കപ്പെടുന്ന 8 ദർശനങ്ങൾ ഇവയാണ്:-
സമകാലീനസംഭവങ്ങളെ ലോകത്തിനുമേലുള്ള ദൈവികവാഴ്ചയുടെ പശ്ചാത്തലത്തിൽ കണ്ട് പ്രവാസത്തിൽ നിന്നു മടങ്ങിയെത്തിയ സമൂഹത്തിന് ആത്മവിശ്വാസം പകരാൻ ശ്രമിക്കുകയാണ് ഈ ദർശനങ്ങൾ.
അദ്ധ്യായങ്ങൾ 9-14
ആദ്യഭാഗത്തിന്റെ രചനക്ക് ഏറെക്കാലത്തിനു ശേഷം രൂപപ്പെട്ടതായി കരുതപ്പെടുന്ന ഈ അദ്ധ്യായങ്ങളിലെ പ്രമേയങ്ങൾ പുനരുദ്ധരിക്കപ്പെടുന്ന യഹൂദായിലേക്കുള്ള പ്രവാസികളുടെ തിരിച്ചുവരവ്, യെരുശലേമിനെതിരായുള്ള ഇതരരാജ്യങ്ങളുടെ യുദ്ധം, അധർമ്മികളായ ജനനേതാക്കളുടെ(ഇടയന്മാരുടെ) വിമർശനം തുടങ്ങിയവയാണ്. എസെക്കിയേലിനെപ്പോലുള്ള മുൻപ്രവാചകന്മാരുടെ പ്രവചനങ്ങൾ ഈ ഭാഗത്ത് പ്രതിഫലിച്ചുകാണാം.
ഈ അദ്ധ്യായങ്ങൾ ക്രിസ്തീയലേഖകന്മാരെ കാര്യമായി സ്വാധീനിച്ചിട്ടുണ്ട്. യേശുവിന്റെ പീഡാസഹനവുമായി ബന്ധപ്പെട്ട സുവിശേഷഭാഗങ്ങളിൽ ഇവയിലെ വാക്യങ്ങൾ ഉദ്ധരിച്ചുകാണാം. ഓശാന ഞായറിലെ യേശുവിനെ കഴുതപ്പുറത്ത് യെരുശലേമിൽ കടന്നു വരുന്ന രാജാവുമായി താരതമ്യപ്പെടുത്തുന്ന പുതിയനിയമത്തിലെ മത്തായിയുടെ സുവിശേഷത്തിലെ ആശയം ഇതിൽ നിന്നെടുത്തതാണ്. 30 വെള്ളിക്കാശ് കൂലിയായി വാങ്ങുന്ന ഇടയനെക്കുറിച്ചുള്ള ഇതിലെ പരാമർശത്തിന്(11:12) യേശുവിനെ ഒറ്റിക്കൊടുക്കാൻ യൂദാസിനു നൽകപ്പെട്ടതായി സുവിശേഷകൻ പറയുന്ന 30 വെള്ളിക്കാശുമായി ബന്ധം കാണാം. യേശു ബന്ധനസ്ഥനാകുമ്പോൾ ശിഷ്യന്മാർ അദ്ദേഹത്തെ ഉപേക്ഷിച്ചു പോകുന്നതിന്റെ പശ്ചാത്തലത്തിൽ, "ഞാൻ ഇടയനെ അടിക്കും; ആട്ടിപറ്റത്തിലെ ആടുകൾ ചിതറിപ്പോകും" എന്ന ഇതിലെ വാക്കുകളും (സക്കറിയ 13:7) സുവിശേഷകൻ അനുസ്മരിക്കുന്നു(മത്തായി 26:31).
അവലംബം
വർഗ്ഗം:പഴയനിയമം വർഗ്ഗം:എബ്രായ ബൈബിൾ വർഗ്ഗം:ചെറിയ പ്രവാചകന്മാർ
എഡ്വേർഡ് ലിവിങ്സ്റ്റൺ
എഡ്വേർഡ് ലിവിങ്സ്റ്റൺ (മേയ് 28, 1764 - മേയ് 23, 1836) ഒരു അമേരിക്കൻ നിയമജ്ഞനും ഭരണകർത്താവുമായിരുന്നു. 1825 ലെ ലൂസിയാന സിവിൽ കോഡ് തയ്യാറാക്കിയതിൽ ഇദ്ദേഹം സ്വാധീനിച്ചു. നെപ്പോളിയോണിക് കോഡ് അടിസ്ഥാനമാക്കിയുള്ള ഒരു സിവിൽ കോഡ് ആയിരുന്നു അത്. ന്യൂ യോർക്ക്, തുടർന്ന് ലൂസിയാന എന്നിവയിൽ ലിവിംഗ്സ്റ്റൺ പ്രതിനിധീകരിച്ച് 1831 മുതൽ 1833 വരെ അമേരിക്കയുടെ സ്റ്റേറ്റ്
ആദ്യകാലജീവിതം
ന്യൂയോർക്കിലെ കൊളംബിയ കൗണ്ടിയിലെ ക്ലെർമോണ്ട് എന്ന സ്ഥലത്താണ് എഡ്വേർഡ് ലിവിങ്സ്റ്റൺ ജനിച്ചത്. റോബർട്ട് ലിവിംഗ്സ്റ്റണിലെ ഏറ്റവും ഇളയ മകൻ ഇദ്ദേഹവും ലിവിംഗ്സ്റ്റൺ കുടുംബത്തിലെ അംഗവുമായിരുന്നു. 1781 ൽ പ്രിൻസ്ടൺ സർവ്വകലാശാലയിൽ നിന്ന് ബിരുദം നേടി. 1785 ൽ അദ്ദേഹം ബാറിൽ പ്രവേശിച്ചു. ന്യൂ യോർക്ക് സിറ്റിയിൽ നിയമം പ്രാക്ടീസ് ചെയ്യാൻ തുടങ്ങി. 1795 മുതൽ 1801 വരെ അമേരിക്കയിലെ ന്യൂയോർക്കിൽനിന്നുള്ള അമേരിക്കൻ കോൺഗ്രസിലെ ഡെമോക്രാറ്റിക് റിപ്പബ്ലിക്കൻ യുഎസ് പ്രതിനിധി ലിവിങൺ, ജെയ്സിന്റെ ഉടമ്പടിയുടെ എതിരാളികളിൽ ഒരാളായിരുന്നു. പ്രസിഡന്റ് ജോർജ്ജ് വാഷിങ്ടൺ കോൺഗ്രസ്സിനെ ബ്രിട്ടനുമായുള്ള സമാധാന ഉടമ്പടിയുടെ ചർച്ചയുമായി ബന്ധപ്പെട്ട് രാഷ്ട്രപതി പങ്കുവെക്കാൻ വിസമ്മതിച്ചു. വാഷിംഗ്ടൺ ഭരണകൂടത്തിന്റെ അടുത്തുവെച്ച് അദ്ദേഹം ആൻഡ്രൂ ജാക്സണും മറ്റ് റാഡിക്കലുകളുമാണ് പ്രസിഡന്റിനു നൽകിയ അഭിമുഖത്തിൽ വോട്ടു ചെയ്തത്.
അലീൻ ആൻഡ് സീഡൈഷൻ നിയമങ്ങളുടെ പ്രധാന എതിരാളിയായിരുന്നു ലിവിങ്സ്റ്റൺ. അമേരിക്കൻ നാവികന്റെ പേരിന് നിയമനിർമ്മാണം ആസൂത്രണം ചെയ്തു. 1800-ൽ ഒരു ബ്രിട്ടീഷ് യുദ്ധക്കപ്പലിൽ വച്ച് കൊലപ്പെടുത്തിയ ജൊനാഥൻ റോബിൻസ് ബ്രിട്ടീഷ് സർക്കാരിന് കൈമാറ്റം ചെയ്യാനുള്ള അനുമതിക്ക് പ്രസിഡന്റിനെ ആക്രമിക്കുകയും ചെയ്തു. ഒരു തെക്കൻ കരോലിനയും ഒരു അമേരിക്കൻ പൗരനാണെന്ന് തെറ്റായി അവകാശപ്പെട്ടു. ഈ ചോദ്യത്തിനുമേലുള്ള ചർച്ചയിൽ ലിവിങ്സ്റ്റൺ ജോൺ മാർഷലിനെ എതിർത്തു.
ലൂസിയാന
റോമൻ, ഫ്രഞ്ചുകാർ, സ്പാനിൻ എന്നീ നിയമങ്ങൾ അടിസ്ഥാനമാക്കിയുള്ള നിയമാവലിയുടെ നിയമസംഹിത ലൂസിയാനയിൽ ഉടൻ വന്നുതുടങ്ങി. അവിടെ ഇംഗ്ലീഷ് നിയമത്തിന്റെ ജൂറിയും മറ്റും ഉൾപ്പെട്ട വിചാരണ ഇപ്പോൾ ആദ്യം അവതരിപ്പിക്കപ്പെട്ടപ്പോൾ, നിയമനിർമ്മാണസഭയുടെ 1805-ൽ വിജയിച്ച ഒരു നിയമപ്രകാരമുള്ള ജുഡീഷ്യൽ നടപടിക്രമത്തിന്റെ താൽക്കാലിക കോഡ് 1805 മുതൽ 1825 വരെ തുടർന്നു.
1807 ൽ ന്യൂ ഓർലിയാൻസിനു സമീപമുള്ള ബാറ്ററിലോ ഓൾയൂറിയൽ ലാൻഡിലിന്റെയോ ഭാഗമായി ഒരു ക്ലയന്റിന്റെ പേരിൽ ഒരു വിജയകരമായ സന്നിവേശം നടത്തിയ ശേഷം, ബൈറ്റർ സ്റ്റീനിൽ ഈ ഭൂമിയുടെ ഭാഗമായി (ലിവിംഗ് ഫീസ്) കിട്ടി. മേരി അദ്ദേഹത്തിനെതിരായ ജനപ്രീതി വളർന്നു. അവന്റെ ചങ്ങലകൊണ്ടു അവർ ഉറങ്ങുന്നവരായിരുന്നു. ഗവർണ്ണർ ഗവർണർ വില്യം സി. ക്ളിബോർണി, സംരക്ഷണത്തിനായി ആവശ്യപ്പെട്ടപ്പോൾ, ഈ ചോദ്യം ഫെഡറൽ സർക്കാരിന് നൽകി.
ലിവിങ്സ്റ്റൺ കേസ് അന്നത്തെ പ്രസിഡന്റ് തോമസ് ജെഫേഴ്സണെ തകരാറിലാക്കിയതായി ആരോപിക്കപ്പെട്ടു. 1800 ലെ പ്രസിഡന്റ് തിരഞ്ഞെടുപ്പിൽ ലിവിങ്സ്റ്റൺ ആരോൺ ബററിനെ പിന്തുണച്ചുവെന്ന് അദ്ദേഹം വിശ്വസിച്ചിരുന്നു. ലിവിങ്സ്റ്റൺ തന്റെ സ്വത്ത് തത്ത്വത്തിന് സുരക്ഷിതത്വം നൽകാൻ ജെഫേഴ്സൺ ശ്രമിച്ചില്ല. കാരണം, ഫെഡറൽ ഗവൺമെൻറിൻറെ ഉടമസ്ഥാവകാശം അതാണെന്ന് അവകാശപ്പെടുമ്പോൾ, ടെറിട്ടോറിയൽ കോടതിയിൽ നിന്നും ലഭിച്ച ലിവിങ്സ്റ്റൺ കിരീടം അസാധുവായി. [ഉത്തരം] ലിവിങ്സ്റ്റൺ ഒരു സിവിൽ കേസ് ഫയൽ ചെയ്തു 1810 ൽ ജെഫേഴ്സണെതിരെ കേസ്. ചീഫ് ജസ്റ്റിസ് ജോൺ മാർഷൽഡെ ഈ അധികാരം അപര്യാപ്തമായതിനാൽ കോടതി തള്ളിക്കളഞ്ഞതിനുശേഷം, 1812 ൽ ലിവിസ്സ്റ്റണെതിരെയുള്ള കേസിൽ "ആലോചനയുടെ ഉപയോഗത്തിനായി" ഉദ്ദേശിച്ച ഒരു ലഘുലേഖ പ്രസിദ്ധീകരിച്ചു. ലിവിംഗ്സ്റ്റൺ ഒരു മറുപടി പ്രസിദ്ധീകരിച്ചു.
യു.എസ്. കോൺഗ്രസ് വലിയ യുദ്ധമുന്നണിക്ക് എതിരായി യുദ്ധം ചെയ്യുന്നതിനു മുമ്പായി ഒന്നര മാസത്തിനു ശേഷം യു.എസ് സ്റ്റേറ്റ് ലീനിയലായി മാറി. ബ്രിട്ടീഷ് അധിനിവേശത്തിന്റെ ഭീഷണിക്ക് എതിരായി ന്യൂ ഓർലിയൻസിലെ ജനസംഖ്യാസംഘടനയെ ഉന്മൂലനം ചെയ്യുന്നതിൽ 1812 ലെ യുദ്ധകാലത്ത് എഡ്വേർഡ് ലിവിങ്സ്ടൺ സജീവമായിരുന്നു. ജീൻ ലാഫിറ്റും അദ്ദേഹത്തിൻറെ അനുയായികളും നഗരത്തെ സംരക്ഷിക്കാൻ സഹായിച്ചപ്പോൾ, മാലിന്യം സംരക്ഷിക്കുന്നതിനായി അദ്ദേഹം തന്റെ സ്വാധീനം ചെലുത്തി. 1814-15 കാലഘട്ടത്തിൽ, അദ്ദേഹത്തിന്റെ സുഹൃത്ത് മേജർ ജനറൽ ആൻഡ്രൂ ജാക്സണോട് ഉപദേശകൻ, അനലൈസിനുവേണ്ടി.
ലിവിംഗ്സ്ടൺ കോഡ്
1821-ൽ ലൂസിയാന സ്റ്റേറ്റ് നിയമസഭയെ നിയമിക്കുക വഴി ഇദ്ദേഹം മുൻവർഷത്തെ ലൂസിയാന സഭ പ്രതിനിധികളുടെ അംഗമായിത്തീരുകയും ലിവിംഗ്സ്റ്റൺ ഒരു പുതിയ നിയമ നിയമവും നടപടിക്രമവും തയ്യാറാക്കുകയും ചെയ്തു. പിന്നീട് യൂറോപ്പിലും അമേരിക്കയിലും അറിയപ്പെട്ടു. "ലിവിംഗ്സ്ടൺ കോഡ്". ലൂസിയാനയിലെ പഠനാവശ്യങ്ങളുടെ ആവശ്യകതയ്ക്കനുസരിച്ച് ഫ്രഞ്ചുകാർക്കും ഇംഗ്ലീഷിലും ഇത് തയ്യാറാക്കപ്പെട്ടു. ഇതിൽ യഥാർഥത്തിൽ നാല് വിഭാഗങ്ങളായിരുന്നു: കുറ്റങ്ങൾ, ശിക്ഷകൾ, നടപടിക്രമങ്ങൾ, ക്രിമിനൽ കേസുകളിൽ തെളിവുകൾ, ജയിൽ ശിക്ഷണം എന്നിവ. 1824 ൽ അത് അപ്രത്യക്ഷമായിത്തുടങ്ങിയപ്പോൾ 1826 ൽ വീണ്ടും പൂർണ്ണമായി പൂർത്തിയാക്കിയെങ്കിലും 1833 വരെ കുറ്റകൃത്യങ്ങൾ അച്ചടിച്ചില്ല. അത് സംസ്ഥാന ഗവൺമെന്റ് സ്വീകരിച്ചില്ല.
ലിവിംഗ്സ്ടൺ കോഡ് ഇംഗ്ലണ്ടിലും, ഫ്രാൻസിലും, ജർമ്മനിയിലും പുനർന്നിന്യകമാവുകയും, അതിലെ ശ്രദ്ധേയമായ ലാളിത്യവും, പ്രത്യേകിച്ച്, പരിഷ്ക്കരണവും ജയിലിനുള്ള അച്ചടക്കവും അതിന്റെ മൂല്യവൽക്കരണത്തിന് കാരണമാവുകയും ചെയ്തു. വിവിധങ്ങളായ നിയമവ്യവസ്ഥകളെ രാജ്യങ്ങൾ. ലിസിസ്ടെൻസിന്റെ സർ ഹെൻറി മൈയീസ്പോക്ക് "ആധുനിക കാലത്തിന്റെ ആദ്യ നിയമജ്ഞൻ" എന്ന് ഈ കോഡ് പരാമർശിക്കുന്നതിനിടയിൽ, ലിവിങ്സ്റ്റന്റെ കോഡന്റെ മനോഭാവം കുറ്റാരോപിതരെക്കാൾ പരിഹാരമായിരുന്നു; വധശിക്ഷ നടപ്പാക്കുന്നതിനെ നിരോധിക്കുകയും, തടവുകാരെ നിർബന്ധിതനാക്കുകയും ചെയ്യുന്ന ഒരു ശിക്ഷയല്ല, എന്നാൽ നല്ല തീരുമാനത്തിനു വേണ്ടിയുള്ള ഒരു പ്രതിഫലവും, മെച്ചപ്പെട്ട താമസസൗകര്യവും നൽകിക്കൊണ്ടുള്ള ശിക്ഷയും. ലിബറൽ പ്രസിഡന്റ് ഫ്രാൻസിസ്കോ മൊറാസന്റെ കീഴിൽ ഹ്രസ്വകാലകാല ഫെഡറൽ റിപ്പബ്ലിക്ക് ഓഫ് സെൻട്രൽ അമേരിക്കയുടെ ഗവൺമെന്റ് അദ്ദേഹത്തിന്റെ പരിഷ്കരണ നിയമവും പ്രിസൺ ഡിസിപ്ലിനിയും സ്വീകരിച്ചു.
പിന്നീടുള്ള ജീവിതവും കുടുംബവും
എഡ്വേർഡ് ലിവിംഗ്സ്ടൺ സി. അൻസൺ ഡിക്കിൻസൺ 1827
1823 മുതൽ 1829 വരെ ലൂസിയാനയിൽ നിന്നുള്ള യുഎസ് പ്രതിനിധി എന്ന നിലയിൽ ലിവൻസ്റ്റൺ സേവനമനുഷ്ഠിച്ചു. 1829 മുതൽ 1831 വരെ യുഎസ് സെനറ്റർ, രണ്ട് വർഷക്കാലം (1831-1833) അമേരിക്കൻ സ്റ്റേറ്റ് സ്റ്റേറ്റ് ഓഫ് സ്റ്റേറ്റ്സ്മാൻ പ്രസിഡന്റ് ജാക്സൺ എന്നിവരായിരുന്നു. ഈ അവസാന സ്ഥാനത്ത് അദ്ദേഹം ജാക്സന്റെ ഏറ്റവും വിശ്വസ്തരായ ഉപദേശകരിൽ ഒരാളായിരുന്നു. പ്രസിഡന്റ് ജാക്ക്സണെ സംബന്ധിച്ച ലിബററസ്റ്റ് സ്റ്റേറ്റ് പത്രിക തയ്യാറാക്കി. 1832 ഡിസംബറിലാണ് പ്രസിദ്ധമായ പ്രസിദ്ധീകരണത്തിന്റെ പ്രഥമവിഭാഗം.
1833 മുതൽ 1835 വരെ ഫ്രാൻസിനു ലിവിങ്സ്റ്റൺ സർവകലാശാലാ ഉദ്യോഗസ്ഥനായി സേവനമനുഷ്ഠിച്ചു. 1831-ൽ WC Rives- ന്റെ കരാറനുസരിച്ച് ഫ്രഞ്ച് സർക്കാറിന്റെ നിരാഹാരത്തിൽ നിന്നും ഫ്രാൻസിനു വേണ്ടി ഫ്രഞ്ചുകാർക്ക് ഫ്രഞ്ചുകാരുടെ ഇരുപത്തഞ്ചോളം ഫ്രാങ്ക് പ്രധാനമായും ബർലിൻ, മിലാൻഡ്രീസെ എന്നീ അമേരിക്കൻ ഷിപ്പിംഗിന്റെ ആനുകൂല്യങ്ങൾ, ഫ്രാൻസിന്റെ അവകാശവാദങ്ങൾക്ക് തൃപ്തികരമായ രീതിയിൽ ഫ്രാൻസ് 1,500,000 ഫ്രാങ്കുകളായി നൽകാമെന്ന് സമ്മതിച്ചു. ലിവിങ്സ്റ്റൺ ചർച്ചകൾ നടത്തിയിരുന്നു, പക്ഷേ 1833-ൽ കരാർ പ്രകാരം ആദ്യ ഗഡു നൽകാൻ ഫ്രഞ്ച് ചമ്പർ ഡെപ്യൂട്ടീസ് വിസമ്മതിച്ചു, ഈ രണ്ടു ഗവൺമെൻറുകളും തമ്മിലുള്ള ബന്ധം വഷളായി. ലിവിങ്സ്റ്റൺ ഒടുവിൽ നിയമവും അമേരിക്കയിലേക്ക് മടങ്ങിവരവുമാണ്.
ന്യുയോർക്കിലെ റൈൻബെക്കിൽ മോൺഗോമറി പ്ലെയ്സിൽ വെച്ച് ലിവിങ്സ്റ്റൺ മരിച്ചു. 1831 ൽ തന്റെ സഹോദരി അദ്ദേഹത്തെ വിട്ട് ഉപേക്ഷിച്ചു.
രണ്ടു തവണ വിവാഹം കഴിച്ചിരുന്നു. 1788 ഏപ്രിൽ 10 ന് അയാളുടെ ഭാര്യയായിരുന്ന മേരി മക്വേർസ് സ്കാർലറ്റ് ജ്വരം കുറഞ്ഞു.
ജൂൺ 1805-ൽ മാഡം മേയ് ലൂയിസ് മഗ്ദലേൻ വാലന്റൈൻ ഡി'എസ്സാക് ഡി കാസ്റ്റ ലിയാവു ഡാ ലസ്സിയെ 19 വയസ്സുമാസത്തെ വിവാഹം കഴിച്ചു. ഹെയ്തി വിപ്ലവത്തിൽ നിന്നുള്ള ന്യൂ ഓർലിയൻസിലെ അഭയാർത്ഥി ആയിരുന്നു. അസാധാരണമായ സൌന്ദര്യവും ബുദ്ധിശക്തിയും ഉള്ള ഒരു സ്ത്രീയായിരുന്നു അവൾ: "സ്ത്രീയുടെ പേര് ചുരുങ്ങും, പക്ഷേ അവൾ ദീർഘമായ ഒരു പഴ്സ് കൊണ്ട് സ്വേച്ഛാധികാരിയായിരിക്കും. ഭർത്താവിന്റെ പബ്ലിക് കരിയറിംഗിൽ സ്വാധീനിച്ചതായി പറയപ്പെടുന്നു. ലിവൈസ് ഡിവീസാക്ക് ലിവിംഗ്സ്ട്ടിന്റെ സഹോദരൻ അഗസ്റ്റീവ് ഡേവ്സാക്ക് ആയിരുന്നു
അഭിനിവേശം
ലിവിംഗ്സ്ടൺ കോഡിന്റെ സ്മരണയിൽ, ഗ്വാട്ടിമാലയിലെ ലിവിങ്സ്റ്റൺ, എഡ്വേർഡ് ലിവിങ്സ്ടൺ എന്ന പേരിൽ അറിയപ്പെടുന്നു.
ഇല്ലിനോയി, മിഷിഗൺ, മിസ്സൗറി എന്നിവിടങ്ങളിൽ കൗണ്ടികളുടെ പേരിലാണ് എഡ്വേർഡ് ലിവിങ്സ്ടൺ. ലൂസിയാനയിലെ ലുഷിയൻ സ്റ്റേഡിയത്തിൽ ഒരു പാരിഷ്. ടെന്നസിയിലെ ഒരു നഗരവും ടെക്സസിലെ ലിവിംഗ്സ്റ്റൺ, ടെക്സസിലെ ലേക് ലിവിങ്സ്റ്റൺ, ലിവിങ്സ്ടൺ ഡാം എന്നിവയും അദ്ദേഹത്തിന്റെ പേരിലാണ്.
ന്യൂ ഓർലീൻസ്സിൽ എഡ്വേർഡ് ലിവിങ്സ്ടൺ ഹൈസ്കൂൾ (മുമ്പ് ഒരു മിഡിൽ സ്കൂൾ) അദ്ദേഹത്തിന് നാമകരണം ചെയ്യപ്പെട്ടു. 19-ാം നൂറ്റാണ്ടിലെ ഒരു തീരനഗരമായ ഫോർട്ട് ലൈവ്സ്റ്റൺ, ദക്ഷിണ ലൂസിയാനയിലെ ഫോർട്ട് ലിവിംഗ്സ്റ്റൺ സ്റ്റേറ്റ് കമ്മോമറേറ്റീവ് ഏരിയയിലും, എഡ്വേർഡ് ലിവിംഗ്സ്റ്റണിലുമാണ് അവലംബിച്ചത്.
അംഗത്വങ്ങളും മറ്റ് ബഹുമതികളും
അമേരിക്കൻ ആന്റിക്രൈസ് സൊസൈറ്റി 1833 ൽ അംഗമായി.
റെഫറൻസുകൾ
ഈ ലേഖനം ഇപ്പോൾ പൊതുജനാഭിപ്രായമുള്ള ഒരു പ്രസിദ്ധീകരണത്തിൽ നിന്നും പാഠം ഉൾക്കൊള്ളുന്നു: ചിഷോൽം, ഹ്യൂ, എഡ്. (1911). "ലിവിംഗ്സ്റ്റൺ, എഡ്വേർഡ്". എൻസൈക്ലോപീഡിയ ബ്രിട്ടാനിക്ക. 16 (11th ed.). കേംബ്രിഡ്ജ് സർവ്വകലാശാല പ്രസ്സ്. പേജ് 811-812.
കൂടുതൽ വായനയ്ക്ക്
ഹാച്ചർ, വില്യം ബി., എഡ്വേർഡ് ലിവിങ്സ്ടൺ: ജെഫേഴ്സൺ റിപ്പബ്ലിക്കൻ, ജാക്സോണിയൻ ഡെമോക്രാറ്റ്, ലൂസിയാന സ്റ്റേറ്റ് യൂണിവേഴ്സിറ്റി പ്രസ് (1940).
വർഗ്ഗം:1764-ൽ ജനിച്ചവർ വർഗ്ഗം:1836-ൽ മരിച്ചവർ വർഗ്ഗം:അമേരിക്കൻ സ്റ്റേറ്റ് സെക്രട്ടറിമാർ
അമർ അക്ബർ ആൻ്റണി
1977 മേയ് 27 -ന് പുറത്തിറങ്ങിയ ഒരു ഇന്ത്യൻ ഹിന്ദി ഭാഷാ മസാല ചിത്രമാണ്  അമർ അക്ബർ അന്തോണി . മൻമോഹൻ ദേശായി സംവിധാനം ചെയ്തതും കാദർ ഖാൻ രചിച്ചതുമാണ്. ചിത്രത്തിൽ വിനോദ് ഖന്ന, ഋഷി കപൂർ, അമിതാഭ് ബച്ചൻ എന്നിവർക്കൊപ്പം ശബാന ആസ്മി, നീതു സിംഗ്, പർവീൺ ബാബി എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. കുട്ടിക്കാലത്ത് വേർപിരിഞ്ഞതും വ്യത്യസ്ത വിശ്വാസങ്ങളുള്ള മൂന്ന് കുടുംബങ്ങൾ ദത്തെടുത്തതുമായ മൂന്ന് സഹോദരന്മാർ -ഹിന്ദുമതം, ഇസ്ലാം, ക്രിസ്തുമതം എന്നിവയിൽ ഇതിവൃത്തം ശ്രദ്ധ കേന്ദ്രീകരിക്കുന്നു. അവർ യഥാക്രമം ഒരു പോലീസുകാരനായി, ഒരു ഖവാലി ഗായകനായി, ഒരു നാടൻ മദ്യശാലയുടെ ഉടമയായി വളരുന്നു.
ലക്ഷ്മികാന്ത്-പ്യാരേലാൽ ആണ് സൗണ്ട് ട്രാക്ക് ആൽബം രചിച്ചത്, ആനന്ദ് ബക്ഷിയാണ് വരികൾ എഴുതിയത്. 1977 മേയ് 27-ന് റിലീസ് ചെയ്ത ഈ ചിത്രം ഇന്ത്യൻ ബോക്സ് ഓഫീസിൽ 155 മില്യൺ പൗണ്ട് നേടി, ധരം വീർ, ഹം കിസിസെ കും നഹീൻ എന്നിവർക്കൊപ്പം ആ വർഷത്തെ ഏറ്റവും കൂടുതൽ വരുമാനം നേടിയ ഇന്ത്യൻ ചിത്രമായി.
ബോളിവുഡ് മസാല സിനിമകളിൽ മതപരമായ സഹിഷ്ണുത ഒരു സുപ്രധാന വിഷയമായി മാറി, നാസീർ ഹുസൈന്റെ യാദോൻ കി ബാറാത്ത് (1973) ഉപയോഗിച്ച് വർഷങ്ങൾക്ക് മുമ്പ് മസാല ഫോർമുലയിൽ പയനിയർ ചെയ്തു. . ആകർഷകമായ ഗാനങ്ങൾ, ഉദ്ധരിക്കാവുന്ന വൺ-ലൈനറുകൾ, ആന്റണി ഗോൺസാൽവസിന്റെ കഥാപാത്രം (ബച്ചൻ അവതരിപ്പിച്ചത്) എന്നിവ ഉപയോഗിച്ച്  അമർ അക്ബർ അന്തോണി  പോപ്പ് സംസ്കാരത്തിൽ ശാശ്വതമായ സ്വാധീനം ചെലുത്തി. മികച്ച നടനുള്ള ഫിലിം ഫെയർ അവാർഡ്, മികച്ച സംഗീത സംവിധായകനുള്ള ഫിലിം ഫെയർ അവാർഡ്, മികച്ച എഡിറ്റിംഗിനുള്ള ഫിലിം ഫെയർ അവാർഡ് എന്നിവയുൾപ്പെടെ 25 -ാമത് ഫിലിം ഫെയർ അവാർഡുകളിൽ ഇത് നിരവധി അവാർഡുകൾ നേടി. ഇത് പിന്നീട് തമിഴിൽ ശങ്കർ സലിം സൈമൺ (1978), തെലുങ്കിൽ റാം റോബർട്ട് റഹീം (1980) എന്ന പേരിൽ പുനർനിർമ്മിച്ചു, ഇത് മലയാളത്തിൽ  ജോൺ ജാഫർ ജനാർദ്ദനൻ , പഞ്ചാബിയിൽ  അമർ അക്ബർ അന്തോണി  എന്ന പേരിൽ റീമേക്ക് ചെയ്തു.
കഥ
മുംബൈയിൽ, 1955 ഓഗസ്റ്റ് 15 -ന്, കിഷൻലാൽ എന്ന ഒരു ഡ്രൈവർ, തന്റെ തൊഴിലുടമയായ കുപ്രസിദ്ധനായ ക്രൈം ബോസ് റോബർട്ട് നടത്തിയ മാരകമായ അപകടത്തിന്റെ കുറ്റം ചുമത്തി ജയിലിൽ നിന്ന് മോചിതനായി. തന്റെ കുടുംബത്തിന്റെ ക്ഷേമം നോക്കുമെന്ന് റോബർട്ട് ഉറപ്പുനൽകിയെങ്കിലും, അദ്ദേഹത്തിന്റെ മൂന്ന് ആൺമക്കൾ പട്ടിണി കിടക്കുമ്പോൾ ഭാര്യ ഭാരതി ക്ഷയരോഗം ബാധിച്ചതിനാൽ ആ വ്യക്തിയുടെ കുടുംബത്തിനായി റോബർട്ട് ഒരു വിരൽ പോലും ഉയർത്തിയില്ലെന്ന് കിഷൻലാൽ മനസ്സിലാക്കി. കിഷൻലാൽ റോബർട്ടിനോട് സഹായം തേടുന്നു, പകരം അവനെ അപമാനിക്കുകയും അവനെ കൊല്ലാൻ അവന്റെ അനുയായികളോട് കൽപ്പിക്കുകയും ചെയ്യുന്നു. എന്നിരുന്നാലും, കള്ളക്കടത്തപ്പെട്ട സ്വർണ്ണക്കട്ട നിറച്ച റോബർട്ട് കാറുകളിലൊന്നിൽ കിഷൻലാൽ രക്ഷപ്പെടുന്നു.